
După veacuri întregi 
de samavolnică oblăduire, 
de neomenoase încălcări teritoriale, 
fraţii noştri transnistrieni 
se întorc la sânul patriei, 
pentru a se contopi — trup şi suflet — 
cu românii de pretutindeni. 

îmi bate inima Ia Bug 



Sergiu Grossu la 20 ani 
(1940) 


ÎMI BATE INIMA LA BUG 

îmi bate inima la Bug. Potcoavă 
Hălăduieşte stepele de veacuri. 

Bocesc amar Domniţele-n iatacuri, 

Iar cerul e rotund ca o carboavă. 

Pe-aici îşi plimbă mânzii, nostalgia; 

Se zvârcolesc plăieşii în izvoade. 

— Nu auziţi, moldoveneşti noroade, 

Cum creşte, tot mai mare, România? 

(Tran8ni8tria, nr. 1, 29 iulie, 1941) 

înn bate inima la Bug 


CUVÂNT ÎNAINTE 

Volumul îmi bate inima la Bug cuprinde o mare parte 
din articolele, reportajele şi poeziile pe care le-am scris în 
perioada celui de al doilea Război Mondial (1941 — 1942), 
întru cinstirea pământului şi sufletului moldovenesc din 
stânga Nistrului. Acest material documentar, reflectând 
zvâcnirea mea înflăcărată pentru cauza românismului răsă¬ 
ritean, a fost publicat în săptămânalul Transnistria, de apa¬ 
riţia căruia mă ocupam îndeaproape, în calitate de redactor 
în Serviciul Gazetelor din Ministerul Propagandei, paralel 
cu activitatea mea publicistică în redacţia cotidianului 
Basarabia. 

Cum am cunoscut provincia de dincolo de Nistru, cu 
Me cărei probleme m-am identificat încă din anii adoles¬ 
cenţei, când mi-a fost dat să întâlnesc la Bălţi sau la Chi- 
şinău câteva din “victimele" care au trecut Nistrul înot, 
refugiindu-se în Basarabia? Frasin Munteanu-Râmnic, di¬ 
rector în Ministerul de care aparţineam, mi-a propus, la 
început de august 1941 (deci cu trei luni înainte de căderea 
Odesei in mâna armatei române), să-l însoţesc, împreună cu 
un profesor şi un dactilograf, până la Tiraspol, fosta capitală 
a Republicii Autonome Sovietice Socialiste Moldoveneşti, 
ca să colindăm plaiurile proaspăt dezrobite şi să ne informăm, 
la faţa locului, despre necazurile din trecut ale moldovenimii 
băştinaşe şi de felul în care se realiza trecerea lor la o viaţă 
nouă, reintegraţi României. 

Mai târziu, după un an de administraţie românească în 
Transnistria, preşedinţia Consiliului de Miniştri a organizat 
o călătorie de studii şi documentare, invitând membrii 
corpului diplomatic, înalţii demnitari ai statului şi reprezen- 

tanţii presei străine şi române, spre a putea vedea minu¬ 
natele “înfăptuiri româneşti tf pe teren. Călătoria aceasta a 
durat şase zile (22-27 august 1942), în cursul căreia au fost 
vizitate judeţele Tiraspol, Dubăsari, Râbniţa, Moghilău şi 
oraşul Odesa. Ca reprezentanţi ai presei române, din sânul 
căreia făceam parte, discutând “miracolul” transnistrian, 
erau domnii: Romulus Seişanu /Universul/, Romulus Dianu 
^Curentul/ I.P.Prundeni ^Porunca Vremii/ Ernest Verzea 
/Viaţa/ Aurel Ti ta /Evenimentul/ I.Ştefănescu-Gruiu /In¬ 
formaţia/ Aurel Mucenic /Poporul/ I. V.Costin (consilier la 
Direcţia Presei), Adrian Corbu (directorul Oficiului Naţional 
de Turism), prof. Pan M. Vizirescu (director în Ministerul 
Propagandei), etc. Eu reprezentam ziarul Basarabia. 

Cu ocazia acestei vizite de pomină, am putut saluta 
primile măsuri pentru imediata refacere a Moldovei dintre 
Nistru şi Bug, campania de refacere agricolă şi zootehnică, 
punerea pe picioare a vieţii economice, deschiderea bisericilor 
pângărite de-a lungul anilor de dictatură bolşevică, noul şi 
înflăcăratul spirit care domina — de un an de zile — fru¬ 
moasa provincie de la răsărit. 

însă pentru tot ce-am scris în favoarea ei, pentru mate¬ 
rialul care alcătuieşte această carte, a trebuit să răspund 
înaintea judecătorilor comunişti care, până la urmă, au aflat 
de activitatea mea publicistică, vădit anticomunistă, şi m- 
au condamnat, în luna iunie 1959, la ani grei de puşcărie. 

Totuşi, în pofida unei detenţii insuportabile, nu voi 
regreta niciodată ceea ce am scris despre Transnistria. Deoa¬ 
rece, ca şi acum 59 de ani, îmi bate şi astăzi inima la Bug... 


Sergiu GROSSU 

în luna septembrie 1941 
(în perioada şederii sale 

îmi bate inima la Bug 


NE BATE INIMA LA BUG 

După veacuri întregi de samavolnică oblăduire, de neome¬ 
noase încălcări teritoriale, fraţii noştri transnistrieni se în¬ 
torc la sânul patriei, pentru a se contopi — trup şi suflet — 
cu românii de pretutindeni. 

înglobaţi pe nedrept în hotarele artificiale ale colosului 
sovietic, faţă de care n-au purtat nici un simţământ deosebit, 
nici cea mai searbădă consideraţiune măcar, aceşti valoroşi 
stâlpi ai latinătăţii în Răsărit, trebuiau să urce golgote de 
suferinţă, sub şfichiurile cnutului rusesc şi cu oglinda Siberiei 
mereu trează dinaintea ochilor neputincioşi. 

Un popor nobil, posedând calităţi lăuntrice, gata oricând 
să se jertfească pentru un ideal comun, se prăpădea ca o 
bătrânească doină, în nesfârşitul stepelor ucrainene, având 
acelaşi Dumnezeu, aceleaşi aspiraţii sfinte, aceeaşi inimă încă¬ 
pătoare şi bună, ca şi cei din dreapta Nistrului. 

Toate uneltirile şi toate piedicile puse în cale — mai ales 
în ultimii 2 ani — de către vrăjmaşii Neamului, n-au fost în 
stare să înfrângă setea de dreptate, rezistenţa tăcută a moldo- 
venimii transnistriene. Ştiau ei, neistoviţii urmaşi ai lui Ştefan 
cel Mare, apărătorii de cruce şi de civilizaţie, că o viaţă 
trăită eroic, în spiritul curat al demnităţii omeneşti, nu poate 
să moară niciodată. 

De aceea, n-au plâns. N-au deznădăjduit. N-au dat înapoi 
de la visul lor sublim, depănat în nopţi de priveghiu sufletesc 
şi de sbucium: Unirea cea mare! Dumnezeul părinţilor noştri, 
Dumnezeul milei şi al îndurării, le-a ascultat rugăciunile 
fierbinţi. Războiul, care se dezlănţuie astăzi cu o furie ne¬ 
maiîntâlnită, în vederea unor paşnice şi ademenitoare orizon- 

turi europene, este în acelaşi timp şi un război de dezrobire 
naţională. 

Sub cerul calm şi înalt, pe pământul mănos al Transnis- 
triei, plămădit cu oasele bunilor şi străbunilor noştri, armata 
română îşi dăruie sângele fără precupeţire, având drept 
pavăză ocrotitoare privirile Generalului conducător de ţară, 
ctitor al unui nou destin românesc. 

La Bug. Acolo ne bate inima. Acolo ne cheamă viforul 
trecutului. Acolo se consumă, într-o aureolă inedită, un act 
de mare victorie. Un act de reparaţie istorică. 


(Transnistria, nr. 2, 1 august, 1941) 


îmi bate inima la Bug 


PE DRUMURILE ISTORIEI 

Solitar şi acoperit de o ceaţă subţire, Tiraspolul rămâne 
în urmă, ca un bătrân încercat, care a pătimit multe şi a 
trăit destule neajunsuri. Maşina aleargă, sfredelind liniştea 
matinală, de o vădită patriarhalitate, cu zgomotu-i stri¬ 
dent, înghiţind lacomă pământul mănoaselor holde răsărite, 
peste care tăvălugul războiului a lăsat răni adânci şi 
întristătoare. 

Locurile, deşi nu le-am văzut niciodată, deşi nu le-am 
strâns la piept, ca pe nişte moaşte ale românismului, în 
nopţi de inefabile zbateri interioare, — îmi par cunoscute, 
prietenoase, scumpe, de parcă ar face parte integrală din 
propria-mi fiinţă, de parcă ar aparţine bunurilor mele 
spirituale ori anilor viforoşi. 

Caracteristică tuturor drumurilor de peste Nistru, operă 
stearpă a unor mâini inconştiente, bestiale, şoseaua care duce 
spre Tucmigiu, afară de o mică porţiune de câţiva kilometri, 
pietruită ca oamenea, nu arată decât o panglică neregulată şi 
scorţoasă, pierzându-se, aidoma unui şarpe misterios, printre 
semănături nestrânse încă din cauza lipsei de maşini agricole, 
printre spinări de dealuri şi coline fumurii. 

Din când în când, pe marginea înverzită a drumului, 
care duce în istorie parcă, pe luminoasele urme voevodale, 
răsar — stinghere şi profund grăitoare — mormintele celor 
ce şi-au jertfit viaţa, înfiorător de simpli, departe de comodi- 
tăţile efemere şi fără să mai aştepte cuvenita răsplată a 
Neamului. Civilizaţia, brazda românească a strămoşilor lor, 
era în primejdie: mai puteau răbda? însuşi sufletul colecti¬ 
vităţii, din sânul căreia s-au ridicat peste fluctuaţiile vremii 
— epopeice figuri de cremene şi dor împărătesc — le cerea 

tributul tinereţii lor impetuoase, lăstunii atâtor vise subli¬ 
me, dăruirea neprecupeţită a cărnii şi-a sângelui lor fără 
prihană. 

...Undeva, cine ştie unde, o doină bătrânească îşi picura, 
tulburătoare şi sfântă, lacrima de cleştar. Tucmigiul, cu fru¬ 
moasele gospodării moldoveneşti înnecate de verdeaţă, venea 
să ne încânte vederea şi să ne ofere binecuvântatul popas. 

Pe bolta senină ca mărgăritarul, arcuită peste plaiuri 
transnistriene, haiducea, atotstăpânitor, soarele. Adevăratul 
soare al biruinţei şi al dreptăţii româneşti, eterne. 

(Transnistria, nr. 17, 17 noiembrie, 1941) 

TARA DIN AMINTIRE 

i 

Acum câţiva ani, Transnistria aparţinea visului numai. 
Sau inimii. Adică dragostei noastre inepuizabile, cuibărită, 
ca o purificatoare lumină, în ungherele lăuntricilor catac¬ 
lisme. Cine nu-şi aminteşte? 

Trecutul stă amintire şi proaspăt. Vechiul Tyras, astăzi 
apă complet românească, era hotarul despărţitor al nădejdilor 
colective. Era cântecul celor două dureri de pe două maluri 
vecine, care purta, pe umerii argintii, asemenea unui haiduc 
temerar, istoria descătuşării apropiate. 

Parcă am fi îndurat un blestem părintesc sau, nevolnici, 
am fi dus la capăt o osândă acerbă. Căci, de bună seamă, 
urcam Golgota unor nedrepte amputări teritoriale şi aştep¬ 
tam, conştienţi de misiunea noastră europeană, grabnica 
rezoluţie a destinului. Răbdam. Ivirea zorilor trebuia să se 
întâmple. Trebuia să se arate. Oricum. Ritmul precipitat al 
evenimentelor în curs nu putea încremeni defavorabil. 

Veneau, de peste Nistru, numai ştiri dureroase. Norodul 
moldovenesc era supus torturilor şi întemniţărilor. Spectrul 
sărăciei umplea sufletele de groază. Până când, Dumnezeule 
bun, până când? Amurgurile, parcă şi ele îndoliate, parcă şi 
ele prigonite, înseilau pe coala nescrisă a cerului o tumul¬ 
tuoasă emancipare. 

Furtuna se apropia... 

Noi ne cunoaştem drepturile. Ne cunoaştem Istoria. Prea 
multe lovituri cu resemnare am ştiut a suporta, pentru ca 
suferinţa să nu aibă o cuvenită dezlegare. Am plâns, dar 
nimeni nu ne-a văzut. Nimeni nu ne-a auzit vaietele. Ale 
noastre erau şi pentru noi le păstram. Cu ele ne hrăneam 

dorurile şi năzuinţele. Cu ele ne cimentam voinţa şi setea 
noastră de lumină. 

Dincolo de vise şi frământări, Transnistria, ţara din 
amintire, zvonea să ajungă ţara de astăzi. Ţara realităţilor 
şi a miracolului de astăzi. E, fără îndoială, răsplata divină 
a înaltului, care cu mâna-i înţeleaptă toate le cârmuieşte şi 
le împacă. 

Războiul ne-a renăscut. Ne-a rotunjit, întrucâtva, olatul 
strămoşesc şi ne-a descreţit frunţile. Am sfărâmat hotarele 
false. Am putut strânge laolaltă fraţii de pretutindeni, în 
marea hală a reînvierii româneşti. 

Doamne, ţara din amintire, fă-o ţară de vulturi, ţară de 
generaţii răzbunătoare! 

(Transnistria, nr. 63, 15 octombrie, 1942) 

EROICA TRANSNISTRIE 

Au trecut furtunile în Transnistria şi s-a făcut lumină. 
Multă lumină. De sub dărâmături, de dincolo de sbuciumul 
atâtor ani de opres bolşevic, de pe marginea prăpastiei care, 
până ieri, îşi deschidea înfiorătoare gurile de pământ, mijesc 
mugurii noii vieţi româneşti, ordonate şi fără prihană, în 
cadrele sănătoase ale Europei... 

Trecută prin flăcările suferinţei şi ale desnădejdii, 
suspectată şi răstignită de hoardele păgâne comuniste, 
provincia dintre Nistru şi Bug oferă astăzi celor reîntorşi la 
vetrele pustii perspectiva unor radicale prefaceri interioare, 
piatra granitică a unui suflet eroic şi demn, solidar şi tenace. 

Sufletul ţărănimii transnistriene, întins cât un curcubeu 
peste plaiuri şi mînăstiri, peste morminte voievodale şi holde, 
sufletul urmaşilor lui Ştefan cel Mare şi Sfânt a rămas ace¬ 
laşi, cu toate vrăjmaşele porniri moscovite, cu toată setea lor 
inumană de pervertire, cultivând dragostea de moşie părin¬ 
tească şi eroismul tradiţional, cultivând jertfa şi abnegaţia. 

Acum, când umilinţele trecutului au dispărut, când 
graiul autohton şi doina răsună biruitoare de la un capăt la 
altul, de parcă s-ar răzbuna în clinchete de cleştar efemerele 
lanţuri, transnistrianul încearcă o retrospectivă sondare şi 
îşi dă seama că o ţară este cu atât mai puternică şi mai 
fericită, cu cât fiii Neamului se străduiesc, perseverând, 
pentru întărirea şi ridicarea ei. 

Simţămintele, gândurile, idealul, întregul complex de 
bunuri spirituale, care înobilează pe om şi-l apropie de Divi¬ 
nitate, trebuie să fie comune, să ardă purificatoare în adânci¬ 
mile nealterate ale fiecărui cetăţean, conştient de minciună 
şi de rosturile lui în lume. 

Dezbrăcat de haina materialismului, a egoismului şi a 
mediocrităţii, dornici de a contribui din plin la fericirea 
fraţilor de pretutindeni, vajnicii ţărani ai Transnistriei nu 
cunosc truda şi neputinţa, nu vor să cunoască obstacolele, 
într-un an numai, au învăţat cât într-o viaţă, acumulându- 
şi o vastă experienţă, îmbogăţându-şi lăuntricile cotloane şi 
cimentându-şi voinţa şi inima. 

Viitorul nu-i mai înspăimântă. Nu are de ce să le întunece 
vederile. Ei îşi dau seama că dacă fiinţa umană a fost în stare 
să exploateze forţa aburilor şi a electricităţii, revoluţionând 
universul, de asemenea este posibilă şi exploatarea propriilor 
puteri, a minunilor care zac neştiute în străfunduri. 
Stăpânindu-le, la ce orizonturi împărăteşti nu s-ar ajunge?... 

De aceea, călătorul care păşeşte în Transnistria cânte¬ 
cului şi a tinereţii, dă peste alte privelişti, peste alţi oameni. 
Răbdători. Senini. Muncitori. Vrednici de laudă şi de 
încredere. Cu umerii scuturaţi de vedenii şi poveri. Verificaţi 
în faţa istoriei imparţiale. 

Cinste lor! 


(Transnistria, nr.69, 26 noiembrie, 1942) 

URCÂND GOLGOTA 

A fost un vis urât, un vis insuportabil. Nefasta oblăduire 
moscovită, regimul bolşevic din împărăţia haosului şi a 
mizeriei trona peste toate, ameninţător şi obraznic, sfidând 
buna înţelegere, liniştea, omenia, sfidând progresul şi 
civilizaţia. Purtători ai unor planuri incendiare, luptători 
în numele unei doctrine anti-creştine, tovarăşii lui Stalin 
voiau, în ura care le fierbea în sânge, să devasteze Europa 
întreagă, trecând-o prin foc şi sabie, pentru a o îngenunchia, 
pentru a o preface în acelaşi “paradis” sovietic — fală stearpă 
a zădărniciei şi neputinţei lor. 

Călătorind prin Transnistria, am avut fericita ocazie să 
stau de vorbă, de câteva ori, cu o mulţime de ţărani: flăcăi 
voinici sau moşnegi încârjoiaţi. Am ascultat, cu ochii podidiţi 
de lacrimi, tragedia atâtor vieţi istovite, deprinse să trăiască 
nu sub jug străin, nu ca nişte viermi târâtori, ci demne, cu 
fruntea spre soare şi spre Dumnezeu. 

Satele, mândrele sate de altădată, pline de cântec şi de 
voie bună, zac astăzi într-un hal fără de hal, cotropite de 
bălării, pradă bolilor şi ignoranţei, fără cimitire, fără biserici, 
fără nici un reazem şi mângâiere lăuntrică. Ştiau conducătorii 
comunişti, prea bine, că ele sunt cuiburi de rezistenţă naţio¬ 
nală, păstrătoare de minţi luminate şi de caractere neînfrânte. 

De aceea, în retragerea lor precipitată, hoardele roşii 
şi-au pus în aplicare, cu minuţiozitate, maxima lor capaci¬ 
tate distructivă, aruncând în aer: fabrici, uzine de apă, uzine 
electrice, mori de tot felul, poduri şi căi ferate, magazine, 
clădiri impozante, nelăsând, după dânşii, decât pârjolul, 
amprentele celor 23 ani de nebunie şi apocaliptică opresiune. 

“A plâns inima în noi”. Aşa ne întâmpină, la fiecare 
hudiţă, la fiecare gard ruinat, moldoveanul transnistrian. 
Aşa îţi şoptesc, parcă, holdele, păsările, cerul, parcă însăşi 
brazda reavănă a pământului pentru care degeaba au muncit, 
pe care l-au frământat cu sudori şi l-au oblojit cu truda 
palmelor crăpate de vânt şi ploi, ca pe un pierdut talisman. 

Sufletele fraţilor noştri de peste Nistru au rămas redute 
de cremene. Intacte. Viforoase. Tari. N-au putut fi cucerite 
cu armele, cu executările în masă, cu deportările în Siberia 
şi Turkestan. Năpasta, dezlănţuită satanic, i-a ţinut dârzi pe 
români şi neşovăitori, având mereu trează încrederea oarbă 
în dreptate şi adevăr, siguranţa buruinţei finale a Neamului. 

“Schimbaţi-vă, reînnoiţi-vă spiritul”, propovăduia pe 
vremuri sfântul apostol Pavel. L-au schimbat. L-au reînnoit, 
în titanice puteri de luptă şi răbdătoare casnă. Dezbrăcaţi 
de haina materialismului, a nimicurilor, a putregaiului, 
purtând numai pecetea moralei şi a iubirii, departe de 
văicărelile cotidiene, au crezut cu tenacitate într-un ideal, 
trăindu-1. Iar cel ce-şi trăieşte idealul este scutit de imper¬ 
fecţiune şi se apropie, cu paşi giganţi, de Divinitate. 

Bucură-te, popor transnistrian! Urcând Golgota, peste 
dureri şi prăpăstii, ai ajuns la înviere. Cătuşele se sfarmă, 
huruind. Visurile se împlinesc. Robia umilitoare nu-ţi mai 
înnourează căile luminii. Eşti liber, într-o ţară liberă şi 
bogată, pe pământul vrerilor noastre de ieri şi de totdeauna. 

(Tran8ni8tria, nr. 8, 15 septembrie, 1941) 

CUIB DE ŞOIMI 

Bolşevicii, în oarba lor zbatere de a stârpi, cu desăvârşire, 
orice urmă de tradiţie, orice urmă de legătură sănătoasă a 
omului cu pământul şi cerul, au căutat să întunece şi în 
Transnistria — ca pretutindeni, de altfel — lumina binefăcă¬ 
toare a familiei româneşti, candela ei pâlpâitoare peste vea¬ 
curi de gheaţă, asemeni unui luceafăr miraculos. 

Străduinţele, mari şi neistovite, ale acestor dezmăţaţi 
purtători de incendii şi haos, puse în slujba unor idealuri 
meschine, n-au fost în stare — în pofida prea deselor crime 
şi deportări — să scoată din adâncul fiinţei ţăranului tran¬ 
snistrian, cinstea, dreptatea, moralitatea, solidaritatea, tena¬ 
citatea, voinţa şi disciplina. N-au fost în stare, câtuşi de 
puţin, să-i clintească rădăcinile primordiale, să-l pervertească 
şi să-i înduplece uluitoarele, statornicile lui credinţe. 

Obstacolele şi greutăţile, fărădelegile comuniste, nenu¬ 
măratele torturi şi înlănţuiri, au întărit şi mai mult fa¬ 
milia, în loc de a-şi ajunge scopul final: destrămarea şi 
înstrăinarea, — moldoveanul dintre Nistru şi Bug închi- 
zându-se cu ai săi, ca într-o scoică, în tihna patriarhală şi 
sfântă a satelor, a vetrelor strămoşeşti, curate. Mocnind o 
revoltă sublimă, cultivând eroismul, jertfa neprecupeţită şi 
abnegaţia, cu ochii fulgerând soare şi culmi, transnistrienii 
n-au ştiut şi n-au vrut să vândă, să trădeze, pentru anumite 
comodităţi efemere, sutele de morminte voevodale ori brazda 
reavănă, în sudori muncită de palmele aspre, crăpate de 
vânt şi ploi. Drepţi, neşovăielnici, aidoma unor iluminaţi, 
familia şi-au păzit-o ca pe o icoană din altar de biserică 
îmbătrânită, ca pe o dumnezeiască zămislire, ţinând-o departe 
de plaga comunismului corupător de caractere şi virtuţi. 

opunând vrăjmaşelor puteri formidabila lor rezistenţă şi o 
sete de viaţă rar întâlnită la alte popoare. 

Da. Pentru băştinaşii moldoveneştilor plaiuri de peste 
Nistru, familia era şi este însuşi plugul, însuşi duhul pămân¬ 
tului, însuşi pulsul renăscător al apropiatelor biruinţe de¬ 
finitive. De aceea, tovarăşii de la Moscova vedeau prea bine 
“primejdia” unor atari cuiburi de şoimi, celule de rezistenţă 
transnistriană, unde visul înflorea lanţuri şi lăcăţi sfărâmate, 
unde Dumnezeu şi Sf. Petru coborau hojma, ca să le mângâie 
rănile şi lungile aşteptări. 

Sufletul, credinţa şi limba au rămas intacte; dar, mai 
ales, sufletul de la care toate pornesc şi prin care conştiinţa 
naţională a menirii lor, a drepturilor seculare şi a obârşiei lor 
latine, n-a putut fi îngenunchiată cu nici un preţ şi sub nici 
o formă. 

Transnistrienii au înţeles — şi trebuiau să înţeleagă — 
jocul perfid al Sovietelor. Ei şi-au dat seama, de la început, 
că nu bogăţiile primează în lume, ci sufletele tari şi nobile, 
care întrec şi comorile şi palatele. Zornăind vorbe goale şi 
minciuni sfruntate, bolşevicii au căutat să distrugă sufletul 
ţărănimii din Moldova lui Duca-Vodă, oricum; prin suflet 
să poată lovi în familie, iar prin familie să anihileze complet 
conştiinţa unităţii naţionale. 

Dar n-au reuşit. Ne-o arată, în clipele acestea mari prin 
care trecem, cu prisosinţă, dragostea cu care fraţii noştri de 
peste Nistru şi-au primit dezrobitorii. Ne-o arată adeziunea 
lor totală la sărbătorirea românismului pretutindenesc. Ne- 
o arată înfrigurarea cu care aşteaptă ziua de mâine, pentru 
a putea contribui — tineri şi bătrâni — la refacerea căminelor 
pustiite şi la statornicirea unei noi vieţi, rodnice şi ordonate, 
acolo, în Transnistria, unde bate aceeaşi inimă şi acelaşi 
crez românesc... 


(Transnistria, nr. 18, 24 noembrie, 1941) 

TINERETUL TRANSNISTRIEI 

în toamna trecută am avut marea fericire de a cunoaşte, 
din plin, provincia noastră moldovenească dintre Nistru şi 
Bug, frumoasa ţară a Transnistriei, de a-i strânge la piept 
rănile trecute, suferinţele celor 23 de ani de opres bolşevic 
şi de a participa, într-o măsură limitată, la bucuria dezrobirii, 
a libertăţii ei definitive. Primirea, pe care această ramură 
răsăriteană, obidită şi neîndreptăţită, a făcut-o Armatei Ro¬ 
mâne, a fost mai mult decât frăţească. Sinceri şi străini de 
patimi, de răutăţi, trudnici slujitori ai credinţei străbune şi 
ai dragostei desăvârşite, transnistrienii şi-au slobozit baierile 
inimii, revărsându-şi jarul lăuntric, de parcă prin câteva 
vorbe laconice ar fi vrut să se răzbune pe întregul calvar 
îndurat sub despotica şi sângeroasa oblăduire sovietică. 

“Ne-au supt bolşevicii”, auzeam pretutindeni glăsuindu- 
se. “Tare-am mai suferit”, te întâmpinau ţărăncile, cu ochii 
podidiţi de lacrimi. “De când vă aşteptăm”, murmurau ca o 
rugăciune bătrânii satelor răzăşeşti de dincolo de apa “tur¬ 
batului” Nistru, care atâţia amar de ani a despărţit pe fra¬ 
ţii de acelaşi sânge şi de aceeaşi lege creştinească, umplându- 
ne sufletele cu dorul unei grabnice înfrăţiri — înfrăţire pe 
care au cunoscut-o cu veacuri în urmă, pe timpul lui Duca- 
Vodă şi a neînfricaţilor hatmani moldoveni. 

Deşi am colindat prea puţine sate şi, de cele mai multe 
ori, numai în treacăt, totuşi am putut să-mi dau seama de 
adevăratul aspect al lucrurilor, pătrunzând până în cele 
mai nepătrunse cute interioare ale ţărănimii transnistriene, 
care nu ştie nici să mintă, nici să înşele, ci îşi arată deschis, 
fără ocoluri, dorinţele care o frământă, necazurile şi durerea. 

Fiindcă sufletul moldovenilor nu s-a schimbat cu nimic, a 
rămas intact. Bolşevicii au căutat să le distrugă întreaga 
lor gamă de simţăminte înalte, să-i apropie, să-i comunizeze, 
să le scoată din sânge tradiţiile sfinte, pentru a-i putea face 
fii adoptivi ai lui Stalin. Zadarnice, inutile planuri. Pentru 
că moldovenii din Transnistria au rămas aceiaşi duşmani ai 
regimului sovietic, chiar după ce au fost supuşi torturilor, 
deportărilor, întemniţărilor, executărilor. Preferau moartea 
în locul unor credinţe false, în locul trădării neamului, pe 
care îl visau unit şi tare. Şi dorul de răzbunare, de emanci¬ 
pare, al părinţilor, creştea — flacără şi îndemn — în sufletele 
copiilor, netezindu-le întrucâtva drumul şi apropiindu-i de 
aspiraţiile colectivităţii moldoveneşti transnistriene: liberta¬ 
tea. Toţi o doreau şi, pentru atingerea ei, răbdau orice. De 
această formidabilă rezistenţă s-au lovit bolşevicii, nefiind 
în stare s-o spulbere, ci, dimpotrivă, fortificând-o. 

Tineretul Transnistriei, afară de-o infimă parte, trebuia 
să ducă mai departe lupta latentă cu puterile Răului, cu 
pericolul dizolvant al comunismului, ei fiind nădejdea celor 
înmormântaţi prin înzăpezitele ocne siberiene, precum şi 
unica lumină a pletelor cărunte, a mamelor văduve. între 
rândurile celor care au apucat pe căi greşite, dacă s-a întâm¬ 
plat să se găsească şi moldoveni, apoi aceştia erau prea 
puţini, majoritatea fiind ucraineni, ruşi şi evrei. 

Dar, se vor întreba unii, cum de a fost cu putinţă ca în 
Transnistria, în fosta “Republică Moldovenească**, tineretul 
să fi rămas străin la toate momelile şi incontinua propagandă 
sovietică, răspândită până în cele mai umile unghere, pro¬ 
pagandă care vestea Raiul pe pămmânt şi crearea unei armate 
tinere fără pereche? Ei bine, le vom răspunde că se putea, 
că altfel nu ne putem explica totala adeziune a moldovenimii 
dintre Nistru şi Bug la idealurile românismului integral; că 
flăcările, care joacă în ochii fiecărui bătrân sau tânăr, fie el 
din Tiraspol, Grigoriopol sau Balta, din Sucleia sau Mahala, 
nu sunt decât răsfrângerile unor oglinzi ale sufletului neîn¬ 
tinat şi pur ca apa izvoarelor, ale bucuriei de astăzi şi ale 
învierii de mâine, de toţi aşteptată. 

Dacă pe întreg cuprinsul URSS-ului căsătoria nu era 
decât o simplă înscriere la Oficiul Stării Civile, căutându-se 
prin aceasta a se distruge familia; dacă avorturile, poligamia 
şi prostituţia erau încurajate de stat, în căminele transnis¬ 
triene această molimă, această stupidă încălcare a drepturilor 
omeneşti nu putuse pătrunde, ţăranii noştri păstrându-şi in 
ascuns vechile şi bunele obiceiuri. Şi odată familia salvată, 
însăşi colectivitatea moldovenească era ferită de bolşevism, 
recunoscând în familie celula de rezistenţă a unui popor şi, 
ca atare, a românilor dintre Nistru şi Bug. 

Pentru transnistrieni, familia a fost o şcoală. în sânul 
ei, tinerele vlăstare îşi făceau adevărata educaţie, în spirit 
naţional, atât cât le ajutau mintea şi sufletul, atât cât le 
permiteau vitregele împrejurări. Aici se plămădeau nădejdile 
şi credinţa în Dumnezeu. între pereţii casei părinteşti învăţau 
plodurile bucălate că peste cele vremelnice planează bunătatea 
divină; că nu mai este mult şi vor putea scutura jugul 
bolşevic; că stau înfipţi într-un pământ care este al lor şi 
numai al lor. 

URSS-ul a încercat, însă fără rezultate pozitive, să înre¬ 
gimenteze tineretul moldovenesc în cadrele frontului roşu, 
pentru a-1 converti. Ca şi în Rusia, s-a alcătuit şi in Repub¬ 
lica Moldovenească o armată a Octombreilor (copii intre 3- 
7 ani), pregătitoare a Pionerilor (copii între 7-16 ani), aceştia 
formând mai târziu (intre 16-22 ani) cadrele Komsomolului. 
La şcoală se lucra intens — în sens propagandistic şi nu 
cultural — pentru o educaţie comunistă, tineretul fiind privit 
cu o deosebită atenţie, ca viitoare osatură a partidului. 

Ca să-mi argumentez spusele anterioare, precum şi cele 
ce vor urma, ca să aduc dovezi palpabile, voi face apel la o 
revistă sovietică. Scânteia leninistă, de pe anul 1936, găsită 
într-o bibliotecă din Tiraspol, revistă “literară-socială pen¬ 
tru pioneri şi elevi”, organ al Comitetului Regional şi al 
Comitetului de instrucţie din Republica Moldovenească. în 
paginile acestei searbede Scântei, îmbâcsite de chipurile 
simandicoase ale tuturor şefilor bolşevici, găsim o seamă 
de date importante, care vor dezvălui felul în care se făcea 

educarea tineretului din Transnistria sau, mai bine zis, 
cum căutau, cum credeau dânşii (ce ironie) că pot să 
transforme o generaţie, o ţară luminată de alte orizonturi 
decât cele slavo-bolşevice. 

Să vedem, mai întâi, “cine sunt tinerii pioneri” în con¬ 
cepţia sovietică: “Tinerii pioneri sunt acei copii care, uniţi în 
grupe, făuresc din sine oameni sănătoşi, învăţaţi, culţi, devotaţi 
cauzei lui Lenin-Stalin, cu voinţa neclintită, demni a fi schimbul 
komsomoliştilor şi a membrilor de partid. în măsura puterii 
lor, tinerii pioneri ajută partidului şi komsomolului de a 
organiza şi educa în spiritul comunist pe copiii sovietici”. în 
legătură cu sarcinile pionerilor, desprindem din cuvântarea 
tov. Guzov, şeful secţiei pionerilor a Comitetului Regional, 
următorele rânduri concludente: “Conducătorii pionerilor 
trebuie să înveţe regulile culturii, vorbirii, de purtare, de 
îmbrăcăminte. Să luăm, de pildă, conducătorii pionerilor din 
satul Glinaia, Corotna. între dânşii sunt tovarăşi şi aproape 
analfabeţi. Astfel de tovarăşi avem chiar şi în Tiraspol. 
Conducătorul pionerilor din satul Ţibulăuca, tov. Coifman, a 
arătat pildă clasică de analfabetism. Când i-am propus să 
găsească Abisinia pe hartă, el ne-a arătat America, iar Berlin, 
după ştiinţa lui, se găseşte în Australia.” 

Orice explicaţie, orice cuvânt în plus, credem, este de 
prisos. Vom mai cita numai câteva fraze din articolul “Despre 
activitatea comunismului în şcoală 4 *, o scurtă dare de seamă 
a cuvântării tov. Muschin la Congresul X al Uniunii Tinere¬ 
tului Comunist: “în activitatea şcolii noastre mai au loc 
neajunsuri foarte serioase. Cu toate cerinţele partidului, 
neajunsul temeinic al şcolii nu-i lichidat. Şcoala încă nu 
pregăteşte copii care ar cunoaşte bine temeiurile ştiinţelor. 
Pentru asta-i vinovat, mai întâi de toate, Comisariatul No- 
rodnic de Instrucţie, care până acum încă nu s-a apucat 
bolşeviceşte de lucrul şcolii. Pregăteşte slab cadre de învăţă¬ 
tori. Manualele editate au multe neajunsuri. Pentru lucrul 
rău al şcolii e vinovat şi Komsomolul. Komsomolul ajută 
puţin organelor de instrucţii publice. C.C. al Uniunii Tine¬ 
retului Comunist şi organizaţiile locale komsomoliste au 

condus neîndestulător cu activitatea komsomolului în şcoală. 
A lucra astfel în şcoală şi mai înainte nu se poate. Kom- 
somoliştii şi pionerii trebuie să devină iniţiatorii învăţă¬ 
mântului pe nota “foarte bine”; prin pilda lor, să atragem 
şi pe ceilalţi elevi. Komsomolul, pionerii, toţi elevii trebuie 
să se ridice la luptă pentru a lichida din rădăcină neajunsul 
temeinic al şcolii.” 

Acest “neajuns temeinic”, care se putea vedea nu numai 
în şcoală, ci în toate laturile de activitate comunistă, a 
rămas în picioare. Deoarece o organizare falsă de stat, nu 
putea rodi decât o credinţă falsă, superficială, gata oricând 
să dispară ca un fum, la cea mai mică bătaie de vânt... 
Războiul actual a răsturnat toate prevederile, toate visurile 
conducătorilor sovietici. De altfel, într-o şcoală cu elevi 
analfabeţi (şi când? în anul 1936), care arată Berlinul pe 
hartă în Australia, care ştiu numai să tragă cu arma, în 
scopuri criminale şi războinice, fiind premiaţi şi ridicaţi în 
slavă, într-o şcoală lipsită de dragostea părintească şi po¬ 
trivnică creştinismului, tinerii moldoveni, posedând o struc¬ 
tură interioară deosebită şi cu sângele mustind de seva 
pământului, rămâneau străini, iar învăţăturile profesorilor 
nu găseau, în ei, nici un ecou. 

Cine nu vrea să creadă, să plece peste Nistru, ca să-şi 
dea seama, la faţa locului, de realitate. Să stea de vorbă cu 
acest tineret, care n-a uitat să-şi facă semnul Crucii, care 
se roagă la icoane şi crede în puterea Atotcuprinzătorului, 
care ştie din ce neam se trage şi-şi manifestă tumultuoasa 
dorinţă de a vizita Ţara-Mamă, primitoare şi mândră, care 
în faţa portretului M.S.Regelui Mihai se descoperă şi se 
închină. 

Bolşevicii nu numai că n-au distrus o generaţie, dar au 
format-o, au pregătit-o pentru bucuria de acum, care este a 
tuturor românilor. Fiindcă suferinţa înalţă şi nu doboară; 
cimentează şi animează. Suferinţa, luată în sensul ei adevă¬ 
rat, este creatoare de suflete tari, de generaţii răzbunătoare. 
Şi dacă salutul pionerilor era “Fiţi gata!”, apoi tot cu acest 
salut răspunde tineretul Transnistriei, pe veci a noastră: 

“Suntem gata pentru a lupta împotriva bolşevismului, împo¬ 
triva duşmanilor civilizaţiei. Iar la temelia noii Românii, 
laolaltă cu toţi fraţii, vom pune sângele nostru, jertfa 
noastră, într-un destin împărătesc!” 

(Trananistria, nr. 32, 16 martie, 1942) 

INIMĂ RĂBDĂTOARE 

Pe moş Vasile Bogatu, din Sucleia — sat mare şi pitoresc, 
cu gospodari harnici, aşezat la o depărtare de 3-4 kilometri de 
Tiraspol — am avut fericirea să-l cunosc într-o după-amiază 
luminoasă şi calmă de sfârşit de august, când peste plaiurile 
transnistriene, netămăduite încă pe deplin, se lăsase liniştea 
şi iubirea. 

Un bătrânel nespus de blând, cu chip de mucenic desprins 
de pe iconostas înstrăinat, cu barba albă şi plete cărunte, m-a 
poftit să iau loc în odăiţa-i fumurie — aidoma unei chilioare 
călugăreşti —, pe care i-o puse la îndemână bădia Istratie 
Sandu şi unde îşi păstra cu sfinţenie pe masă, lângă icoană, 
clitul de cărţi bisericeşti de 150-200 ani, cumpărate de la 
Chişinău sau păstrate din bătrâni, ca o comoară de preţ. 

Mult timp am tăifăsuit împreună, de parcă am fi fost 
prieteni sau rude apropiate, întrebându-1 şi căutând să desprind, 
din dulceaţa cuvintelor tremurătoare, conturul viforoşilor ani 
de opres bolşevic, ororile şi nelegiuirile comuniste. 

— Eh, tare greu am mai dus-o, domnule, tare greu! Numai 
Tatăl ceresc poate să ne înţeleagă. Pe noi de două ori ne-a 
scos din casă. Se legau până şi de bolnavi. îi închideau prin 
bordeie, iar pe gospodarii mai buni îi şi băteau, sau veneau 
noaptea cu maşina şi-i luau, şi înapoi nu se mai întorceau. 
Lumea trebuia să-şi dea toată agoniseala, toată gospodăria la 
colhoz. Pe potrivnici îi duceau tocmai în Siberia... 

Moş Vasile Bogatu a tăcut apoi, parcă obosit, abia stă- 
pânindu-şi oftatul şi din cale-afară de emoţionat. L-am privit 
lung şi cu amănunţime, ca să-mi pot da seama de unde, din 
care miraculoase străfunduri cu apă vie şi-a putut îngrămădi 
atâta supraomenească rezistenţă, atâta nobilă putere de a 
răbda şi de a trece senin peste toate, cu fruntea spre soare şi 

culmi. în ogradă foiau câteva păsări, iar din biserica, 
transformată de bolşevici în club, se auzeau lucrând de zor 
meşterii satului, la punerea podelelor şi a iconostasului. 

Am rupt tăcerea, care-şi înfipsese păienjenişul între noi, 
şi l-am rugat să-mi povestească tot ce simte că-1 doare, că-1 
face să-şi piardă privirile în goluri. 

— Mai greu a fost, să-ţi spun drept, de credinţă. Adică 
de pe urma ei. Că noi nu ne-am lepădat bătrâneştile legi. N- 
am vrut să le lepădăm, nici să ştim de sfaturile lor mârşave, 
păgâne. Eu, unul, arătam oamenilor sărbătorile care vin, că 
uitaseră sărmanii de atâtea necazuri şi tot pe mine mă chemau 
la citit, când murea cineva. Şi mă duceam bucuros. Dar nu 
chiar întotdeauna, pentru că ruşii aflaseră că ţin la Dumnezeu 
şi mă pândeau. Odată am fost nevoit să fug şi să mă ascund 
prin păpuşoaie. Să fi văzut, domnule, ce jelanie mai era în 
sat, când nemernicii au dat crucea jos de pe turla bisericii! 
Doamne, Doamne! întreaga Sucleie plângea cu hohote şi ei 
râdeau, râdeau pe înfundate. Iar peste Nistru, la mănăstirea 
Chiţcani, taman trăgeau clopotele de vecernie, că era în postul 
mare. Biserica au batjocorit-o. Icoanele le-au zvârlit pe foc. 
Sfântul patrafir l-o dat unei femei, să spele pe jos cu el. Din 
veşmintele preoţeşti n-a rămas nimic. Da, domnule, nimic. 
Că jivinele roşii asta vroiau: să ne distrugă legea, să scoată 
din noi credinţa... 

— Şi-acum, moş Vasile, nu-ţi mai este teamă? Nu te 
îngrijorează? (Era întrebarea cu care aveam de gând să închei 
discuţia înflăcărată cu ţăranul de-o statornică temeritate, a 
cărui vorbă molcomă şi frăţească te îndulcea, te îmbuna). 

— Cum să-mi fie teamă? îşi slobozi mirarea, chihotind de 
fericire, bătrânelul. Oare nu suntem, după atâta amar de ani, 
liberi? Destul ne-au chinuit. Presimţeam c-or să vină românii! 
Numai vremea n-o ştiam. Slavă Domnului, însă, că s-o împlinit 
sorocul! Fiindcă, domnule, cu nădejdea scuturării jugului am 
trăit toată viaţa. Şi ne-a ajutat Dumnezeu Cel Prea înalt şi am 
ajuns, cu bine, ziua biruinţei... 

însera. Ca să nu întârzii la Tiraspol, unde mai aveam de 
aranjat anumite treburi, am plecat. Căsuţa, în care moş Vasile 

Bogatu îşi hodinea bătrâneţile înţelepte, rămăsese în urmă, 
pitită între pomi şi miresme: o bijuterie anonimă. Şi tot 
drumul m-am gândit la vajnicul moldovean din Sucleia, 
păstrător de limbă şi credinţă, care întruchipa, parcă, inima 
răbdătoare şi dârză a pământului dintre Nistru şi Bug... 

( Transnistria, nr. 47, 2 iulie, 1942) 

O SFÂNTĂ DUMINICĂ ROMÂNEASCĂ 
PE PĂMÂNTUL TRANSNISTRIEI 

Regimul bolşevic, pentru a putea subjuga mai uşor 
conglomeratul de naţiuni care formau U.R.S.S.-ul, a căutat 
să şteargă cu desăvârşire orice urmă de creştinism înalt, 
orice manifestare religioasă. Prigoanele, deportările, omoru¬ 
rile pe capete, erau mijloacele lor bestiale de pervertire, de 
îmbrăţişare “sinceră 44 a ideilor lui Karl Marx, protivnice 
civilizaţiei şi omenirii, protivnice lui Dumnezeu. 

Bisericile au fost distruse, aproape toate, din temelie; 
cele rămase fură transformate în cluburi şi cinematografe, 
în cazărmi, în localuri de petrecere şi depravare josnică. Pre¬ 
oţii, puţini scăpaţi cu viaţă, trebuiau să apuce drumul 
înzăpezitelor ocne siberiene. Trebuiau să urce golgote de 
suferinţă, aidoma apostolilor şi primilor creştini. Rânjetul 
lui Iuda trona obraznic peste apa tristeţilor, peste apa la¬ 
crimilor nemăsurate... 

“Veniţi să ne închinăm şi să cădem la Hristos” 

De dimineaţă încă, lumea din satele de prin împrejurimi 
şi de mai departe: Sucleia, Târnăuca, Mălăieşti, Slobozia, 
Speia, Butur, Cioburciu, Taşlâc, s-a strâns la Tiraspol — 
Tirişpolea, cum îi spun localnicii — ca să asiste la marea 
slujbă religioasă, ce se va ţine în Grădina Teatrului de Vară, 
pe locul fostei catedrale. 

Soarele luminează ca o binecuvântare. Natura e veselă. 
Vesele sunt şi sufletele ţăranilor, păstrători de grai moldo¬ 
venesc şi de credinţă uriaşă, credinţă pe care ruşii n-au putut- 
o dezrădăcina, cu niciun chip, din adâncul fiinţei lor statornice. 

Liturghia începe la ora 10. Oficiază episcopul armatei, 

dr.Partenie Ciopron, împreună cu un sobor de preoţi, între 
care distingem pe protopopul colonel Dăncilă şi pe părintele 
băştinaş Ioan Chiriţă, din Slobozia, o figură blândă, înaltă, 
de 82 de ani, rămas stâlp neclintit, oază de lumină, în calea 
furtunilor şi a răului. 

Momentul e impresionant. Bătrâni şi tineri, femei şi co¬ 
pii, sărăcăcios îmbrăcaţi, ascultă cu evlavie molcomele cântări 
duhovniceşti, sorbindu-le ca pe o apă dătătoare de sănătate şi 
de tihnă: “Veniţi să ne închinăm şi să cădem la Hristos!” 

Sunt prezenţi şi ostaşii care, învingând piedici şi nea¬ 
junsuri, cu preţul vieţii, ne-au reîntregit ţara. Fumul de 
tămâie pluteşte în aerul proaspăt, peste întinderile de curând 
dezrobite. întorci, fără voie, capul. Te îneacă plânsul. Nu-ţi 
vine să crezi. Se poate? Corul de transnistrieni dă răspun¬ 
surile, într-o limbă frumoasă şi blândă, de parcă ar susura 
undele Bugului. 

Doamne, Doamne, ce mari sunt puterile Tale! Tovarăşii 
lui Stalin au dărâmat biserica. E drept. Dar, în locul ei, se 
ridică mai impunătoare biserica inimilor curate, fără patimi, 
biserica nădejdilor şi a bucuriei! 

Bucură-te, popor transnistrian! 

Oamenii n-au uitat să-şi facă sfânta cruce, deşi icoanele 
le-au ţinut ascunse în cotloane întunecoase şi numai pe furiş 
se rugau Tatălui Ceresc. Până şi copiii cunosc închinăciunea. 
Pe cei micuţi îi învaţă mamele — femei necăjite, trăite în 
mizerie, celule vii de rezistenţă românească. 

Din care străfunduri lăuntrice apare, oare, acest val de 
credinţă şi smerenie? Credinţa întăreşte sufletele, luminează 
minţile. Este scara pe care suim la Dumnezeu. Este singura 
posibilitate de comunicare cu Dumnezeu, cu puterile cele 
nevăzute. 

“Luaţi, mâncaţi, acesta este trupul meu” 

Poporul îngenunchiază tăcut. Se aflau de faţă dl Gh. 
Alexianu, guvernatorul Transnistriei, autorităţile militare 
în cap cu generalul N.Ghineraru, grupul de intelectuali tran¬ 
snistrieni, care şi-au revăzut părinţii şi vetrele după mai 

48 


îmi bate inima la Bug __ 

bine de 20 de ani de pribegie, în frunte cu dl N.P.Smochină, 
preşedintele Asociaţiei Românilor Transnistrieni. 

Slujba se desfăşoară domol, ca o adiere primăvăratecă, 
în timp ce avioanele noastre, încununate de victorie, se întorc 
din misiuni grele. Odăjdiile preoţilor, aurite, sclipesc în bă¬ 
taia soarelui. Femeile, îmbrobodite în basmale albe, au ochii 
înlăcrimaţi. 

Bucură-te, popor transnistrian! Eşti liber! Din trupurile 
celor căzuţi pe câmpurile de luptă, din pământul, plămădit 
cu sângele eroilor anonimi, va izbucni spre ceruri dragostea 
creştinească, pe care porţile iadului nu o vor putea înfrânge 
niciodată. 

Răsadul jertfei 

La sfârşitul slujbei religioase, episcopul armatei, P.S.S. 
Partenie Ciopron, a ţinut o predică, spunând între altele: 

“Fără jertfă, dragii mei, nu se poate face nimic pe pământ. 
Se înţelege de la sine că şi Neamul românesc a avut nevoia de 
jertfe însemnate. Altfel nu ne-am fi putut întregi hotarele. 
Războiul de astăzi, dacă ne uităm bine, are o foarte mare 
însemnătate, fiindcă nu căutăm să ne luăm numai pământul 
furat. Aici, la voi, fraţi creştini, a stăpânit un popor păgân. 
Creştinismul luptă să îndepărteze pericolul comunist, care v- 
a ţinut în starea pe care o vedeţi. Dumnezeu, până acum, ne- 
a ajutat şi ne va mai ajuta. Pentru că mai presus de orice 
este muritor se află dreptatea şi bunătatea demnezeiască. 

După cum odinioară, în vremuri crâncene, nu ne-am 
pierdut cumpătul, tot aşa şi astăzi, când izbânda vine de la 
noi, să nu ne temem. Să fim tari. Să urmăm, cu toată 
demnitatea, pilda şi fapta conducătorilor noştri, care ne-au 
dus la biruinţă. Cu oştirea, fraţi moldoveni, care ne asigură 
liniştea şi bunăstarea, să ne purtăm bine. Să muncim cu 
toţii, deoarece munca ridică Neamul. 

Iubiţi ostaşi, voi aţi făcut dovada vitejiei voastre. Nu 
uitaţi că aveţi o moştenire sacră de la înaintaşii noştri, pe 
care trebuie s-o apăraţi. Fiţi vrednici de jertfa lor. Decât să 
trăim sub jug străin, mai bine murim cu demnitate...” 

★ * * 

Episcopul armatei a împărţit, apoi, poporului însetat 
de lumină, cruciuliţe şi iconiţe, pe care ţăranii şi ţărancele 
moldovene le strângeau, cu înfrigurare, în mâinile aspre şi 
crăpate de vânt şi ploi, ducându-le pe la vetrele lor, ca pe 
nişte fărâme de moaşte, semn al păcii viitoare şi al bunei 
orânduiri româneşti. 

(Transnistria, nr. 6, 1 septembrie, 1941) 

MAJESTATEA SA REGELE 
ŞI MAREŞALUL ANTONESCU 
PE PĂMÂNTUL ÎNFRĂŢIT 
AL TRANSNISTRIEI 

Pământul dintre Nistru şi Bug a fost dezrobit. Cine nu 
tresaltă de o năvalnică bucurie, în faţa zorilor care se arată 
maiestoase la orizontul unificării noastre naţionale? Cine 
nu picură o lacrimă de recunoştinţă pentru sângele vărsat 
darnic în lungul şi în latul Transnistriei, ţară mândră şi 
binecuvântată de Dumnezeu, ţara suferinţelor de ieri şi a 
învierii de mâine? 

O nouă viaţă va veni să se aşeze deasupra batjocurilor 
neînchipuite, lăsate în urmă de bandele roşii. Moldovenii, 
singurii băştinaşi pe meleagurile acestea, nu vor mai fi slugi 
la ei acasă. Munca le va fi preţuită omeneşte. Vor putea să 
meargă din nou la biserică. Nimeni nu-i va opri de la botez. 
Nimeni nu le va ştirbi obiceiurile moştenite din moşi-strămoşi 
ca o comoară de preţ. Vor fi liberi pe ogorul lor, pe credinţa 
lor, pe viaţa lor, închinată de acum înainte numai ridicării 
Transnistriei pe culmile pe care le merită. Pe culmi de veac 
românesc. De trudă românească. 

Tiraspolul în sărbătoare 

O zi senină, de august, pavoazează pitorescul orăşel din 
stânga Nistrului cu scame de lumină. Aici s-a ţinut, în 1917, 
Congresul moldovenilor transnistrierii, care au cerut într-o 
suflare, prin glasul viforosului ţăran Toma Jalbă, grabnica 
unire cu ţara de baştină, România. 

Localitatea a scăpat neatinsă. Ruşii, în fuga lor preci- 

pitată, n-au avut timp s-o arunce în aer. Casele sunt devas¬ 
tate. Locuitorii plecaţi sau duşi cu forţa dincolo de Urali. 
Lume a rămas foarte puţină, mai cu seamă moldoveni. în 
prezent, autorităţile noastre militare stăpânesc şi dictează 
în Tiraspol, punând temeinic bazele adevăratei civilizaţii şi 
omenii. Secera şi ciocanul nu mai aparţin decât celor 23 de 
ani de coşmar apocaliptic, de groază, de executări, de sărăcie. 
Interesant, dar şi insuportabil, episod din marea tragedie a 
“Paradisului Roşu”, unic în istoria popoarelor şi mort pentru 
totdeauna. 

Entuziasm şi iubire 

La ora 11 soseşte, la Tiraspol, Majestatea Sa Regele 
Mihai I, însoţit de dl Mareşal Ion Antonescu, Conducătorul 
Statului şi comandantul de căpetenie al armatelor româno- 
germane. 

Emoţia este mare. Momentul solemn. Suveranul pune 
pentru prima oară piciorul pe pământul Transnistriei, în 
Tiraspolul moldovenesc. Suntem mândri de vizita neaştep¬ 
tată. Entuziasmul creşte, ca o nădejde, în rândurile ostaşilor 
şi cetăţenilor veniţi de prin împrejurimi, cu buchete de 
flori. 

Nu lipsesc nici intelectualii transnistrieni, refugiaţi în 
România vreme îndelungată, în sufletele cărora bucuria 
revederii aşterne covoare de mulţumire şi îndemn la muncă. 

în faţa Guvernământului Transnistriei, maşina regală 
opreşte. Un batalion de ostaşi români dă onorul. 

Majestatea Sa Regele primeşte raportul d-lui general 
N.Ghineraru, comandantul oraşului. Primarul Tiraspolului, 
transnistrianul Petre Torpan, iese sfios în calea Suveranului, 
cu pâine şi sare, spunând: “Bine aţi venit, Majestate, pe 
pământul vechii Moldove!” 

Cuvântul guvernatorului Transnistriei 

Vorbeşte, după aceea, în câteva fraze lapidare, dl 
Gh.Alexianu, guvernatorul Transnistriei, care elogiază vitejia 
soldaţilor dezrobitori. “Se cuvine să ne prosternăm cu toţii 
în faţa jertfei lor mari — încheie guvernatorul — şi să aducem 

cuvintele de recunoştinţă Regelui nostru drag şi Mareşalului 
conducător Ion Antonescu, salvatorul Neamului Românesc”. 

în largul cerului zboară, agale, un avion românesc. 
Culorile române, germane şi italiene flutură, biruitoare, în 
faţa clădirii guvernământului şi a garnizoanei militare. 

Salutul românilor transnistrieni 

Preşedintele Asociaţiei Românilor Transnistrieni, dl N.P. 
Smochină, cu o voce caldă, rosteşte următoarele: 

“Astăzi soarele biruinţei noastre străluceşte pe întreg 
cuprinsul Transnistriei, vechi pământ românesc, stăpânit de 
glorioşii voevozi ai Moldovei. Armatele dezrobitoare au 
descătuşat, din lanţurile robiei, pe fraţii noştri, pe care vitregia 
vremurilor şi stăpânirea barbară i-au afundat în beznă. 

Majestatea Voastră, Rege dezrobitor al românilor de pre¬ 
tutindeni, şi Mareşalul erou şi salvator de Neam, păşesc pe 
urmele lui Ştefan Vodă cel Sfânt, pentru ocrotirea Crucii şi 
eliberarea pământului strămoşesc. Poporul român dintre 
Nistru şi Bug Vă întâmpină astăzi cu neţărmurită credinţă 
şi dragoste, urându-Vă domnie lungă şi glorioasă spre feri¬ 
cirea şi înălţarea tuturor românilor. 

Să trăiţi, Majestate! Să trăiască Mareşalul Conducător! 
Să trăiască armatele dezrobitoare! Să trăiască Transnistria 
pe veci românească!”. 

*** 

Majestatea Sa Regele s-a întreţinut îndelung cu repre¬ 
zentanţii autorităţilor militare române şi cu grupul de trans¬ 
nistrieni, ascultând cu atenţie măsurile ce se iau pentru a 
îmbunătăţi traiul acestor moldoveni, măsuri care merită o 
încordare supraomenească din partea noastră, a tuturora. 

M.Sa Regele şi dl Mareşal Antonescu au vizitat, apoi, 
unităţile de aviaţie, decorând pe zburătorii ce s-au distins în 
lupte, precum şi spitalul de răniţi, unde Suveranul a împrăştiat 
numai voie bună şi mângâiere, drept răsplată destoinică şi 
aleasă a pildei de abnegaţie şi a curajului de care s-au dovedit 
vrednici şoimii României. 

în după amiaza zilei, M. Sa Regele şi Conducătorul Sta¬ 
tului au plecat în câteva sate româneşti, unde au întâlnit 
aceeaşi limbă curată, ca şi la cei din dreapta Nistrului. După 
ani de zbucium şi jug apăsător, soarele izbăvirii şi renaşterii 
noastre a răsărit pe plaiurile Transnistriei, frumoasă grădină 
moldovenească, ţară de vis şi legendă. 

Tiraspol, 23 august 1941 

(Transnistria, nr. 6, 1 septembrie, 1941) 

SĂRBĂTOARE A BIRUINŢEI CREŞTINE 
ÎN TRANSNISTRIA 

în Transnistria. de la un capăt la altul, s-a întors Dum- 
nezeu. După ani de asupriri şi mizerii, suferinţa blândului 
popor moldovenesc — crescut, odată cu Istoria, între Nistru 
şi Bug — a fost răsplătită prin marea sărbătoare a învierii, 
a descătuşării sufletelor care au ştiut să tacă şi să nădăj- 
duiască fără crâcnire. 

Bucuria este mare. A pierit întunericul şi s-a făcut lu¬ 
mină. O lumină ce nu putea fi niciodată înfrântă de haoticele 
puteri ale Răului. O lumină plămădită din jertfă şi sânge. 

Mormintele nu vor mai fi profanate de bezbojnicii sta- 
linişti. Nici bisericile, care astăzi se ridică mai impunătoare 
pe întregul cuprins al Transnistriei, ca un prinos adus Celui 
Preaînalt. 

Liberi pe ogorul lor, pe munca lor, pe obiceiurile, limba 
şi viaţa lor, dar mai ales liberi pe credinţa lor seculară, 
moldovenii aşteaptă, cu dragoste şi tărie de caracter, ziua 
de mâine, când vor putea şi ei pune umărul la opera de 
reclădire a României Mari. 

Sub pavăza Crucii 

în apropierea Tiraspolului, de o parte şi alta a şoselei 
pe care răsună cadenţa ostaşilor, se resfiră, printre livezi şi 
grădini, satul Sucleia, sat mare şi frumos, cu gospodari de 
treabă, statornici, ce n-au putut fi înfrânţi de nenumăratele 
vicisitudini ale vremurilor trecute. Oamenii au ştiut să reziste 
cu atâta seninătate, încât nici bolşevicii n-au avut cum să- 
i atragă de partea lor şi să-i deznaţionalizeze, deşi între¬ 
buinţau cele mai josnice metode. 


55 




Sergiu GROSSU 


— Ehei, tare mult am mai suferit, domnule (povestea 
într-o zi un bătrânel simpatic, dulce la vorbă, cu chip de 
duhovnic). Blăstămaţii, din casa lui Dumnezeu au scos totul, 
au rătezat turla şi au fărâmat icoanele. Pe locu’ unde înainte 
ne rugam, au făcut “kino”. Da, domnule, “kino” au făcut. 
Şi ne-o plâns inima-n noi, când am văzut batjocurile astea... 

într-adevăr, biserica era pustie. Pereţii goi. Cele câteva 
icoane a trebuit să fie scoase din ascunzişuri. Astfel, icoana 
de argint de la iconostas a stat îngropată opt ani în fundul 
ogrăzii lui badea Zotie. Pe la oameni au putut fi grămădite 
şi câteva cărţi bisericeşti. 

Credincioşii moldoveni din Sucleia, cu puterile lor pro¬ 
prii, s-au apucat să repare — după potolirea focului — casa 
sfântă a Domnului. Dar lucrul mergea greu de tot, fiindcă 
lipseau meşteri şi nici materiale nu se găseau. Iată, însă, că 
în sat se opreşte în cantonament o companie germană. 
Sucleienii primesc cu mare cinste pe soldaţii Marelui Reich. 
Căpitanul comandant al unităţii, distins ostaş cu suflet de 
părinte, se apropie tot mai mult de inima bună şi primitoare 
a locuitorilor, le înţelege durerea şi cu subofiţerii şi soldaţii 
săi, ajutat în acelaşi timp şi de săteni, începe restaurarea 
sfântului lăcaş. în mai puţin de două săptămâni, biserica 
din Sucleia are turlă, clopotniţă, catapeteasmă, e zugrăvită, 
împrejmuită cu grilaj. Iar pentru sfânta duminică se ho¬ 
tărăşte sfinţirea. 

Marele praznic creştinesc 

Ziua e nespus de frumoasă. Peste întinderile transnis- 
triene dezrobite, soarele azvârle jerbi de lumină odihnitoare. 
Parcă şi lumina însăşi, în această toamnă a biruinţei româ¬ 
neşti, ţine să ia parte, cu tot dinadinsul, la slujba târnosi- 
rii, la slujba unui început de ev nou. 

încă de la orele 8 dimineaţa, poporul satelor de prin 
împrejumiri, într-un număr important, se adună în curtea 
bisericii, unde se mai află, în aşteptarea înalţilor oaspeţi şi 
a autorităţilor, o companie germană şi o companie română, 
cu drapelele în frunte. 

Sosesc înalţii ierarhi ai Bisericii noastre ortodoxe: I.P.S. 
Nicolae Popovici al Oradiei, I.P.S. Vasile al Timişoarei, I.P.S. 
Ciopron al armatei, I.P.S. Grigore Leu al Huşilor, însoţiţi 
de o echipă de 12 preoţi misionari şi de arhimandritul Iuliu 
Scriban. 

I.P.S. Nicolae Bălan, mitropolitul Ardealului, dl profesor 
G.Alexianu, guvernatorul Transnistriei, dl profesor Sandu, 
ministru subsecretar de stat la Culte şi dl general N.Ghi- 
neraru sunt întâmpinaţi la poarta bisericii de către primarii 
comunelor, cu tradiţionala pâine şi sare, precum şi de cele 
două companii, care dau onorurile. Arhimandritul Iuliu 
Scriban prezintă crucea şi Evanghelia, după care rosteşte 
următoarele: 

— A fost dat să coboare lumina Ardealului ca să facă 
sfinţirea acestui locaş de închinare a moldovenilor de peste 
Nistru. Este un semn al lui Dumnezeu şi o chezăşie a lucrării 
ce se săvârşeşte. Marea bucurie care se revarsă astăzi, în 
această zi a Luminii, să fie lumină veşnică şi de nebiruit, 
pentru aceste locuri peste care se lăsase un greu întuneric. 

I.P.S. mitropolitul Bălan a răspuns: 

— Prin vitejia ostaşilor, Dumnezeu a răsplătit suferinţa 
atât de îndelungată a credincioşilor din aceste ţinuturi. Ţara 
liberă aduce astăzi binecuvântarea sa şi a Bisericii sale peste 
acest pământ românesc, deasupra căruia apasă greu 
întunericul şi puterile Răului. Poporul de aici este alcătuit 
din fii ai poporului românesc, de pe buzele căruia se desprinde 
aceeaşi limbă dulce moldovenească şi în vinele căruia curge 
acelaş sânge. Toţi cei ce venim de departe, le aducem cuvântul 
frăţiei româneşti de pretutindeni, învăluit în haina credinţei. 
Sfinţind acest locaş, să rugăm pe bunul Dumnezeu ca să-l 
facă izvor de lumină, care să se împărtăşească tuturor, pentru 
întărirea credinţei creştine şi biruinţa Neamului. 

Dl. ministru Sandu a adus bisericii din Sucleia o fru¬ 
moasă icoană a Maicii Domnului, dăruită de patriarhul Româ¬ 
niei, Nicodim, şi o candelă dăruită de dl general Radu Rosetti, 
ministrul Culturii Naţionale. 

Sfinţirea bisericii Sf. Dumitru 

I.P.S. mitropolitul Ardealului, asistat de episcopi şi de 
un sobor de preoţi în sfintele odăjdii, au oficiat slujba 
târnosirii bisericii din Sucleia, cu hramul Sf.Dumitru, fiind 
de faţă: dl guvernator G.Alexianu, dl ministru Sandu, dl 
secretar general Cerşevschi, căpetenii ale armatelor germano- 
române, dl colonel Georgescu, prefectul judeţului Tiraspol, 
dl colonel Broşteanu, dl maior Scriban, primarul oraşului, 
d-nele conducătoare ale spitalului Crucea Roşie şi corpul 
funcţionăresc al Guvernământului Transnistriei. 

După ce se face înconjurul bisericii şi se unge cu mir 
sfinţit intrările, I.P.S. mitropolitul Bălan deschide, după 
datina străbună bisericească, uşile mândrului locaş de închi¬ 
nare şi de repaus sufletesc. Se oficiază Sf.Liturghie, răspun¬ 
surile fiind date de către corul catedralei din Tighina. De 
pe treptele locaşului sfinţit se rostesc cuvântările. 

Cuvântarea mitropolitului Ardealului 

— Mare bucurie a trimis Dumnezeu tuturor: poporului 
românesc, oastei lui şi marilor săi aliaţi. S-a sfinţit astăzi 
cea dintâi biserică din Transnistria şi ne-am rugat pentru 
moldovenii de aici, pentru neamul nostru de pretutindeni 
şi pentru biruinţa oştilor aliate împotriva vrăjmaşilor cre¬ 
dinţei. 

Stăpânirea celor fără Dumnezeu a vrut să închidă cerul. 
S-a străduit să şteargă numele lui Hristos din suflete şi să 
încredinţeze lumea că nu are nici un stăpân, că se poate 
conduce de capul ei. Nu există o nebunie mai înfricoşată 
decât aceasta. 

Iubiţi moldoveni, omul are de la Dumnezeu o comoară: 
sufletul. Iar sufletul este al lui Dumnezeu. Nimeni nu are 
dreptul să pună stăpânire pe el. Dar şi poporul are sufletul 
său. Neamul românesc de pretutindeni are acel mare suflet, 
prin care a trăit de-a lungul veacurilor şi prin care am 
biruit. Acest suflet îl purtaţi şi voi, dragi moldoveni. Stă¬ 
pânirea celor fără Dumnezeu, care s-a dus pentru totdeauna, 
a fost potrivnică sufletului şi a vrut să ne răpească credinţa. 

Dar n-a putut. V-aţi păstrat credinţa strămoşească, v-aţi 
închinat Domnului Hristos în taina sufletelor. 

Fiţi mândri că sunteţi moldoveni. Până dincolo de 
Carpaţi trăiesc milioane de fraţi, care şi-au trimis floarea 
tineretului ca să vă dezrobească. Staţi neclintiţi în credinţa 
creştinească, iar cei rătăciţi să se întoarcă la lumina ei. Fiţi 
recunoscători oastei româneşti şi neînfricatelor armate ger¬ 
mane care v-au scos din robie... 

I.P.S. mitropolitul Bălan vorbeşte apoi în limba germa¬ 
nă, adresându-se căpitanului Lehmann şi soldaţilor săi, prin 
osârdia cărora s-a refăcut locaşul bisericesc din Sucleia. 

Dl căpitan Lehmann, comandantul companiei germane 
572, mulţumeşte I.P.S. mitropolit al Ardealului pentru 
cuvintele şi urările ce le-a adresat armatei germane, arătând 
că fapta ostaşilor germani trebuie să înfrăţească şi mai 
mult cele două naţiuni, care duc luptă comună împotriva 
duşmanului creştinismului şi al civilizaţiei. încheie cu calde 
urări pentru M.Sa Regele, Mareşalul Antonescu şi Armata 
Română. 

Cuvântarea guvernatorului Transnistriei 

— într-un sat moldovenesc, neîntrecuta armată a Rihre- 
rului Germaniei, unită în frăţie de sânge şi de luptă cu 
credincioasa şi viteaza Armată Română, deschide azi în 
Sucleia, pe pământul Transnistriei, cel dintâi locaş de închi¬ 
năciune al învăţăturii lui Hristos. 

Poporul român, reprezentat prin M.S. Regele Mihai I 
şi prin Mareşalul reîntregirii Antonescu, mulţumeşte din 
inimă Armatei Germane. Pe locul de închinăciune de altădată 
al străbunilor, biserica azi înălţată este semnul venit de la 
Dumnezeu că ne găsim pe calea bună, înfrăţiţi în luptă, în 
onoare şi credinţă, deschizând zorii luminii noi. 

Poporul german şi armata germană trebuie să fie încre¬ 
dinţaţi că soldatul român, luptând şi murind alături de cel 
german, pentru apărarea şi înălţarea patriei sale şi durarea 
unei aşezări mai bune în lume, l-a cunoscut mai deaproape 
pe acesta, l-a înţeles şi-l iubeşte. 

Nu vom putea uita niciodată că cel dintâi altar de închi¬ 
năciune într-un sat moldovenesc din Transnistria, s-a ridicat 
din frăţie de luptă germano-română şi cu concursul Armatei 
Germane. (...) 

A urmat, apoi, solemnitatea decorării căpitanului 
Lehmann, a subofiţerilor şi soldaţilor din unitatea de com¬ 
panie germană 572, care au lucrat la restaurarea bisericii 
din Sucleia. Dl profesor G.Alexianu, guvernatorul civil al 
Transnistriei, în numele M.S. Regelui şi din încredinţarea 
d-lui mareşal Ion Antonescu, prinde pe pieptul vrednicului 
căpitan Lehmann decoraţia “Coroana României”. Urmează 
decorarea subofiţerilor şi soldaţilor, după care dl guvernator 
şi I.P.S.Bălan felicită pe cei distinşi. 

Botezul pruncilor de români transnistrieni 

La sfârşit s-a oficiat botezul a treizeci de prunci de ro¬ 
mâni din Sucleia. Slujba a fost săvârşită de episcopul Hu¬ 
şilor, Grigore Leu, naşi şi naşe fiind doamnele de la Societatea 
naţională a Crucii Roşii: Maria Seulescu, Dina Balş, Rodica 
Ghica, Elise Şuţu, Adriana Rossi; domnişoarele Lăpădiş, 
Niţescu, Mateescu; doctorii colonel Stroian şi căpitan Steopae, 
medicii spitatelor din Tiraspol. 

în după amiaza zilei, la Spitalul nr.2 din Tiraspol, I.P.S. 
mitropolitul Bălan a oficiat cununia unui ofiţer rănit pe 
câmpul de onoare. 

(Transnistria, nr. 11, 6 octombrie, 1941) 

PURTĂTORI DE LUMINĂ 

Din Transnistria, de pe voievodalul pământ al luminilor 
noastre răsăritene, din ţara cu holde şi nesecate zăcăminte 
spirituale, au poposit în Capitală oaspeţi dragi: un mănunchi 
de entuziaşti români transnistrieni, floarea reprezentativă 
a provinciei dintre Nistru şi Bug. Senini şi chipeşi, cu ochii 
scăpărând doruri de împărăteşti orizonturi, purtători de 
lumină descătuşată, aceşti bravi urmaşi ai daco-romanilor, 
de pieptul cărora s-au sfărâmat toate furtunile potrivnicei 
istorii, au adus în mijlocul nostru atmosfera duioasă şi ima¬ 
culată a satelor moldoveneşti de dincolo, unde flutură — 
stăpân — tricolorul României biruitoare, dragostea şi cea 
mai deplină sete de viaţă. 

în sala Ligii Culturale a fost o unică desfătare. Nu 
puteai şti, furat de beatitudinea clipei prezente, ce să admiri 
mai mult: Corala “Dorul Bugului’\ care a evidenţiat posibi¬ 
lităţile artistice ale Transnistriei; pe cei trei poeţi băştinaşi 
(N.Ţurcan, Vladimir Barcaru şi D.Zareşneac); sau pe bătrânul 
luptător al cauzei naţionale, legendarul Toma Jalbă — tul¬ 
nicul suferinţelor transnistriene, prin glasul căruia au răsu¬ 
nat veacurile de nedreaptă stăpânire şi nădejdea unei mântuiri 
viitoare, etern statornicită. 

La comemorarea unirii Basarabiei a participat Istoria şi 
s-au sfărâmat, în huruit sinistru, lanţurile încătuşărilor de 
totodeauna. învierea de mâine nimeni nu o va putea împie¬ 
dica. O cere Bugul, altă apă a sufletului românesc... 

(Transnistria, nr. 35-36, 5 aprilie, 1942) 

CUVÂNT DE PRIMIRE 

Zilele acestea sosesc, în capitala ţării, un grup de 300 
învăţători transnistrieni, dornici să-şi cunoască patria şi 
fraţii. Cei mai de seamă reprezentanţi ai colectivităţii moldo¬ 
veneşti dintre Nistru şi Bug, ţinuţi în întuneric atât amar 
de vreme, vor avea fericitul prilej să ia contact, la faţa 
locului, cu realităţile noastre sănătoase şi să pătrundă toate 
tainele zbuciumatei istorii româneşti. 

Acest fapt sărbătoresc merită o deosebită atenţie. Şi să 
vedem de ce. Noi salutăm, în grupul dăscălimii transnis- 
triene, nu numai entuziasmul norodului de peste apa bătrâ¬ 
nului Tyras, norod care s-a adaptat de minune noii orânduiri 
locale, ci, mai cu seamă, puterea de rezistenţă a acestor 
viforoşi stâlpi ai latinităţii în răsăritul Europei. 

De la sfârşitul secolului al XVIII-lea, de când moldovenii 
din Ţara Bugului ajung sub despotica stăpânire ţaristă şi 
până în recentele decade de tristă aducere aminte, când 
năpasta slavo-bolşevică a căutat să smulgă, prin măsurile 
cele mai drastice, ideia de românism din adâncul sufletelor 
lor mari, românii din Transnistria nu şi-au lepădat legea 
strămoşească. Ci, suportând cu resemnare umilinţele şi înge¬ 
nuncherile, au aşteptat ziua apropiatei învieri, ziua deplinei 
dezrobiri. 

Toţi au fost la înălţimea chemării lor lăuntrice, încât 
dârzenia cu care îşi apărau drepturile şi credinţa, întregul 
complex de bunuri spirituale, le-a dat mult de furcă bolşe¬ 
vicilor antihrişti. 

Astăzi nu se mai tem. Astăzi, când biruinţa românească 
flutură peste întinderile cu unduiri de mătasă şi cântec, 
inimile lor calde îmbracă straie de mândră sărbătoare. 

Cei 300 de învăţători, care aleargă să-şi adape sufletele 
din vastitatea cerului de la noi şi cu mireasma odihnitoare 
a brazdei frământată cu carne şi oase de mucenici, sunt 
însăşi Transnistria noastră, plămadă neîntinată a suferinţei 
prin care a trecut şi pe care a depăşit-o. Ei vorbesc în numele 
viitorului. în numele nădejdei tuturor. 

Dacă până ieri au fost îndepărtaţi de la matca lor 
adevărată şi puşi să lupte cu sila împotriva limbii moldove¬ 
neşti, împotriva dreptei grăiri, în clipa de faţă îşi îneacă 
uriaşa bucurie în suspine şi în perturbătoare dragoste. Dra¬ 
gostea de frate. Dragostea care este a pământului şi a noastră. 

Lor să ne prosternăm. Cu toţii. Fiindcă în tinereţea şi 
nevinovăţia lor stă fericirea Transnistriei şi a Neamului... 

(Transnistria, nr. 64, 22 aprilie, 1942) 

AM FOST ÎN TRANSNISTRIA 

Nu de mult, bunul Dumnezeu m-a ajutat ca împreună 
cu miniştrii ţărilor prietene, cu gazetarii străini şi români, 
să fac o lungă şi frumoasă călătorie în Transnistria, pentru 
a putea vedea la faţa locului înfăptuirile unui an de oblăduire 
românească între Nistru şi Bug, toată strădania şi priceperea 
sufletului românesc transnistrian, pe care schingiuirile şi 
întemniţările bolşevice nu l-au îndepărtat de matca Neamului, 
ci, dimpotrivă, l-au apropiat mai mult şi l-au întărit cu noi 
şi supraomeneşti puteri. 

Revedeam aceleaşi meleaguri de acum un an, aceeaşi 
fermecătoare ţară răsăriteană, unde oamenii poartă în unghe¬ 
rele visului lor mirozna amurgurilor moldoveneşti, unde 
cântecul urcă întortocheri de balsam şi lumină, unde se 
plămădesc, din sânge şi os mucenic, falnicii zori ai Istoriei. 

0 săptămână întreagă, de dimineaţă şi până seara târziu, 
ochiul dornic să afle urmele noastre voievodale pe pământul 
bătătorit altă dată de hatmanii Dănilă Apostol şi Ion Pot¬ 
coavă, a îmbrăţişat cu dragoste şi neastâmpăr, ca să-şi aducă 
aminte întotdeauna de ele, ogoarele bogate ale acestui 
ameţitor colţ de rai, colinele presărate cu mormintele dezrobi¬ 
torilor români şi germani, livezile pline de rod şi, cu drept 
cuvânt, purtătoare de legendă şi farmec. O săptămână întrea¬ 
gă inimile înalţilor oaspeţi au bătut la fel cu inimile ţăranilor 
moldoveni, au bătut la fel cu inimile lor mari cât o ţară, cât 
o jertfă şi o credinţă. 

în Transnistria s-a lucrat mult. S-a lucrat româneşte. 
S-a lucrat de bună voie şi nu de teama cnutului ţarist, nici 
sub ameninţarea mitralierelor comuniste. Ne-o arată, cu 
prisosinţă, noua viaţă care se înfiripă astăzi acolo, unde 

zeci de ani au curs lacrimile femeilor şi ale bătrânilor, unde 
răsplata muncii era foamea, unde bezbojnicii stalinişti au 
vrut să facă împărăţia Urii şi-a lui Satan. 

Cată bine şi vei aduna în mrejele curiozităţii numai 
zvoană odihnitoare. Deschide larg obloanele sufletului şi te 
vei minuna. De-a lungul şi de-a latul întinderilor înhorbotate 
de nesfârşite lanuri de porumb şi floarea soarelui, mâna 
roasă de ploi şi vânt a transnistrianului a ridicat din ruină 
fermele, a îngrijit crescătoriile de vite şi a dat viaţă oraşelor, 
punând în stare de lucru fabricile, a cules învăţămintele şi, 
parcă, le-a sădit pentru viitorime în ţărâna rămasă a patriei 
lor băştinaşe, patrie care este scumpă tuturor. Fiindcă brazda 
pe care, în acest molcom început de toamnă, o răstoarnă 
sutele de tractoare româneşti este amestecată cu carnea şi 
iureşul tineresc al atâtor anonimi viteji şi este, totodată, 
mărturia deplină a drepturilor noastre în Răsărit. 

Am fost în Transnistria şi gândurile pe care le înseilez 
în această gazetă nu sunt false, nici searbede. Cine se îndo¬ 
ieşte de ele, să treacă Nistrul şi să-şi vâre ţăruşul inimii 
dincolo de apele lui spumegânde. Ca să-şi dea seama de 
adevărurile cu care trebuie să ne mândrim şi să vadă că 
românitatea Transnistriei nu e o simplă pledoarie în favoarea 
cauzei noastre, ci un semn al rezistenţei Neamului. 

La Tiraspol, la Grigoriopol şi Dubăsari, la Râbniţa, 
Tulcin şi Moghilău, de la Mare şi până hăt departe, dincolo 
de Jmerinca şi Brăilov, se frământă, se trudeşte şi crede 
acelaşi suflet şi aceleaşi nădejdi pe care le zărim răsărind 
statornic sub bolta de cleştar a întregului cer românesc. 

(Transnistria, nr. 58, 10 septembrie, 1942) 

NOTE PE MARGINEA LITERATURII 
TRANSNISTRIENE 

Pornind de la “concepţia materialistă a istoriei”, de la 
formulele utopico-talmudice ale lui Karl Marx, tătucul şi 
teoreticianul integral al comunismului, bolşevicii, prin “lupta 
de clasă“ a muncitorilor salariaţi împotriva capitaliştilor, au 
neglijat cu desăvârşire orice preocupare intelectuală, orice 
vertiginoasă ascensiune a spiritului. Pe ei îi interesau omoru¬ 
rile, dezastrele şi nu progresul civilizaţiei şi culturii umane, 
pe care, în marea lor “dragoste” incendiară, le reduceau la 
seceră şi ciocan. 

Ce putea să rodească bun, într-o ţară negativistă, într- 
o sângeroasă şi despotică împărăţie, unde sălăşluiau puterile 
Răului, unde familia şi dreptatea erau călcate în picioare, 
fără ruşine, de carâmbul ciubotelor lui Stalin, “binefăcătorul” 
Rusiei? 

Literatura însăşi, arta — această splendidă încoronare 
a geniului omenesc — trebuia să devină unealtă josnică în 
mâinile lor, să ţină loc de paravan ideilor searbede, voit 
tendenţioase, pe care Kremlinul le difuza, cu o dărnicie 
nemaivăzută, în lumea întreagă. Clădită pe un fundament 
de carton, nefirească şi alimentată din izvoarele unei maxime 
deficienţe cerebrale, cultura rusă, de la 1918 încoace, n-a 
cunoscut personalităţi creatoare de valori morale, nu s-a 
bucurat de soarele unei renaşteri spirituale, n-a fost în stare 
să treacă pragul viabilităţii, pentru a se integra celei eu¬ 
ropene. 

Operele comuniste, care n-aveau drept punct de sprijin 
nici pământul, nici azurul, nici sufletul, erau sortite de la 
început pieirii, ca şi incomoda lor organizare statală, ca şi 

coşmarul celor 23 de ani de batjocură şi de destin apocaliptic. 

Masa enormă, de jos, murea de foame şi literaţii roşii 
(...) se prosternau “cu evlavie” în faţa ţarului lor, cântând 
din toată inima viaţa liniştită, inocentă, a regimului opresor, 
antagonist oricărei porniri constructiviste. Să mai sprijine, 
atunci, vreo înflorire culturală, tovarăşii de la Moscova, 
concubinii desfrâului şi ai haosului, care nu vroiau să vadă 
pe nimeni, absolut pe nimeni, pe o scară înaltă de civilizaţie? 

Transnistrienii, fraţii noştri răzleţi de dincolo, au avut 
de suferit foarte mult, din cauza aceasta, din cauza perversei 
stăpâniri centrale. Posedând, în adâncul fiinţei lor, un vigu¬ 
ros instinct de conservare, dânşii jinduiau, de un veac aproa¬ 
pe, unirea cu ţara de baştină, contopirea cu ramura răsări¬ 
teană a latinităţii. La Congresul din 1917 de la Tiraspol, 
toţi cer într-o suflare să se “soidinească“ cu românii, de¬ 
oarece, după cuvintele lui Toma Jalbă, “cum a fost Adam şi 
Eva ca un trup, aşa şi noi, moldovenii, să nu mai avem 
despărţire între noi moldovenii, ori mai drept românii.” 

Primitivismul, întoarcerea la inconştienţa animalică era 
unicul şi, poate, cel mai drastic mijloc de asuprire a con¬ 
glomeratului de naţiuni care alcătuiau U.R.S.S.-ul în latentă 
dezagregare. Conducătorii, capelmaiştrii culturii moldo¬ 
veneşti, erau străini; nu cunoşteau măcar limba locuitorilor 
dintre Nistru şi Bug, constituiţi în Republica Moldovenească; 
nu aveau nimic comun cu ţărănimea noastră obijduită, cu 
sfintele ei aspiraţii. 

Cazul profesorului Ocinschi este, credem, îndeajuns de 
concludent. “El urmărea — scrie dl N.P.Smochină într-un 
interesant studiu, apărut în anul 1938, în revista însemnări 
ieşene — cu perseverenţă, stagnarea culturii moldoveneşti, 
în primul rând, îmbulzea periodicile instituţiei pe care o 
conducea cu articole foarte slabe, de ale sale şi de ale soţiei. 
Prin aceste publicaţii, cu totul străine de spiritul şi concepţia 
moldoveanului, se făcea îndepărtarea posibilităţii de a se 
crea o cultură moldovenească oricât de rudimentară. în al 
doilea rând, elementele moldoveneşti, chiar cele devotate 
regimului, cu mici excepţii, erau sistematic înlăturate şi 

puse în imposibilitatea de a publica ceva, de a da ceva se¬ 
menilor, care s-au împăcat cu noua stare de lucruri”. 

în literatura transnistriană, pe care Sovietele au reuşit, 
într-o oarecare măsură, s-o modeleze după concepţiile lor 
iudeo-comuniste, dându-i numai o transparentă coloratură 
pseudonaţională, supremaţia o aveau elementele dubioase: 
evreii (Ştrul Lehtţir, Leib Cornfeld, S.Soloviova) şi bulgarii 
veniţi din România (D.P.Milev, preşedinte al Uniunii 
scriitorilor moldoveni, şi Culai Neniu sau Nenev). Românii 
jucau un rol secund. Erau priviţi superficial (fără a li se da 
vreo însemnătate) şi socotiţi periculoşi ordinei lăuntrice; 
câte odată, chiar prigoniţi. Dintre ei, putem pomeni pe Nistor 
Cabac, un tânăr de talent, Săteanul, Doibani, S.D.Dumi- 
traşcu, Ţiganu, N.Marcov... 

Dacă până ieri flamura roşie le mai întuneca vederile, 
astăzi-mâine o nouă viaţă va veni să se aşeze peste plaiurile 
pe unde, veacuri în urmă, a umblat Duca-Vodă şi vitejii 
arcaşi moldoveni; o bună şi înălţătoare viaţă va începe pentru 
transnistrienii blânzi din fire şi cu credinţă statornică în 
Dumnezeul părinţilor noştri, care ne-a ascultat rugăciunile 
fierbinţi, împlinindu-ni-le şi ne-a ţinut — stânci de granit 
— sub pavăza dreptei Sale nebiruite. 

(Tran8nistria, nr. 5, 25 august, 1941) 

IMPERTINENŢĂ ŞI LITERATURĂ 

în biblioteca din centrul oraşului Tiraspol, printre alte 
cărţi de infectă literatură propagandistică, am găsit şi 
volumul poetului “moldovean” Leib Cornfeld, tipărit cu ca¬ 
ractere ruseşti şi intitulat Cânteşe şi poezii (Editura de stat 
a Moldovei, 1939). Asupra acestei searbede culegeri de vers 
sovietic — de altfel caracteristică tuturor operelor apărute 
sub egida Secerii şi Ciocanului — să-mi fie permis a face, 
iubiţi cititori, un efemer popas, pentru a vă lămuri nedu¬ 
meririle, pentru a spulbera, în cele patru vânturi, reclama 
zgomotoasă a “confraţilor” de dincolo. 

Tot ce-au propovăduit, cu o inegalabilă dărnicie, de la 
revoluţie încoace, tot ce-au visat şi au'ridicat spre a înfrunta 
veacurile, se dărâmă astăzi, ca o neputinţă, în faţa veridicului 
şi a sufletelor renăscute, aidoma castelelor de nisip, văduvite 
de succesul unor mari şi autentice realizări de artă. 

Spuneam într-un articol anterior din Transnistria (Anul 
1, nr.5) că bolşevicii au neglijat cu desăvârşire orice preo¬ 
cupare intelectuală, orice vertiginoasă ascensiune a spiritului. 
De aceea, operele lor erau sortite de la început pieirii, ca şi 
incomoda lor organizare statală, ca şi coşmarul celor 23 de 
ani de batjocură şi destin apocaliptic. 

Poezia, scoborâtă din turnul ei de fildeş, ajunsese o 
unealtă josnică, un hatâr aproape în mâinile tovarăşilor de 
la Kremlin, distrugători ai poporului rus pravoslavnic, 
crescut în dragostea de ţară şi de Dumnezeu. 

Fără Stalin nu se putea concepe nimic. în jurul lui 
gravitau toate condeiele, toate elitele scrisului iudeo-comu- 
nist. Ca edificare, voi cita mai jos în întregime, abia stăpâ- 
nindu-mi zâmbetul, acest “Cântec despre Stalin’’, al entu¬ 
ziastului bard Leib Cornfeld: 

Iaca şe soare-n ţară răsare, 

Şe za frumoasă noi salutăm, 

Şi ni-i uşoară mândra cântare 
Că despre Stalin vesel cântăm. 

Tu ne-arăţi, Stalin, calia-nainte 
Şi pasu nostru-i biruitor. 

Tu eşti iubitul nostru părinte 
Şi scumpu nostru conducător! 

Stalin, cuvântu tău ne-ncălzeşte. 

A tale gânduri zboară-ndrăzneţ 
Şi a tău nume ne-nsufleţeşte! 

El ni-i în luptă flagu măreţ. 

Şi la zavoade şi pe câmpie, 

Şi printre valuri, sub şer in zbor, 

Tu ni eşti, Stalin, şi bucurie 
Şi ni eşti nădejdia pe viitor. 

Să-ţi zboare veşnic slava măreaţă 
Şi veacuri, Stalin, tu să trăieşti. 

Tu ne-ai dat drepturi, tu ne-ai dat viaţă, 
Ne-ai dobândit-o şi ne-o zâdeşti. 

Şi-ncă mai tare slava să-ţi sune, 

Că-n rând cu tine înaintăm. 

Dar când s-o şere, viaţa ne-om pune 
Ţara slăvită s-o apărăm. 

Şe viaţă bună, Stalin iubit! 

Ia deşe trajem mândra cântare 
Şi ne e mersu ghine pornit. 

Vezi, ne-nfloreşte patria mare! 

înţelegem, prea bine, sinceritatea strofelor stâlcite 
formă şi exagerate ca fond. Da. Pentru evreii din U.R.S. 

a fost o viaţă bună şi fericită, nu ne îndoim, deşi norodul 
băştinaş sângera amarnic, deşi închisorile erau pline de lume 
nevinovată. Cum, atunci, să nu-1 ridice în slavă pe Stalin 
stimabilul domn Leib Cornfeld, când numele lui este “în 
luptă flagu măreţ”, când la “zăvoade şi pe câmpie” Stalin 
apare ca “nădejdea pe viitor”, când a dat frâu liber iudais¬ 
mului, drepturi şi puteri incomensurabile? 

în altă poezie “ Cântec despre Moldova sovietică", giuvaer 
de propagandă falsă şi de sfruntată minciună, Leib Cornfeld 
caută să ne descrie raiul bolşevic, să ne vrăjească auzul şi 
să ne întunece vederile: 

Frunză verde grâu secară 
Ne-a înflorit Moldova vara, 

Ne-a înflorit şi iarna iară, 

Că înfloreşte toată ţara. 

Toată valia înverzeşte, 

Lucru în colhoz sporeşte 
Şi pe dealuri pânea creşte 
Şi pe noi ne veseleşte. 

Ne-a rodit, se-ndoaie schicu. 

Că republica-i voinică. 

Ea tot creşte, se ridică 
Şi-o slăvim că-i bolşevică. 

Curge-n Nistru apa lină 
Şi în vale, în grădină, 

Roade crengile închină, 

Cu cântări ni-i ţara plină. 

Şi republica-i împlută 
Cu o viaţă nevăzută - 
Viaţa veselă şi-avută. 

De Octeabru e născută. 

Zi de vară, zi de soare. 

Mândră zi de sărbătoare, 

Trajem cânteşe şi hore 
Şi ni-i viaţa floarea floarei. 

Ca să-ţi dai seama de adevăr, e destul să treci prin 
satele transnistriene, să le vezi sărăcia, să pui mâna pe 
nevoile blândului popor moldovenesc, cel dintâi venit pe 
meleagurile bogate, întinse până la Bug, să-i auzi rostind: 
“De când vă aşteptăm!” sau “Tare am mai suferit!” Au suferit, 
răbdând, abia stăpânindu-şi lacrimile şi deznădejdea, revolta 
şi pumnii. 

Ţară fără legături adânci cu pământul şi cu mormintele 
înaintaşilor, ce putea să rodească bun, în numele haosului 
şi desfrâului, decât o cultură superficială şi tendenţioasă, o 
cultură zmulsă, cu rădăcini cu tot, din tradiţie şi crescută 
în hrube misterioase, la agonica bătaie a razelor pe care le 
difuza Kremlinul! 

Cartea de Cânteşe şi poezii a lui Leib Cornfeld nu ne 
mai miră... 

(Transnistria, nr. 9, 22 septembrie, 1941) 


/ 

D. ZARESNIAC 

* 

E unul din poeţii transnistrieni, al cărui volum de versuri 
Gându poetului a apărut în 1939, la Tiraspol, în “Editura 
de stat a Moldovei”. 

De aceeaşi factură tendenţioasă ca şi “Cânteşele” lui Leib 
Cornfeld, interesant şi curios totodată, diriguitor al culturii 
moldoveneşti de peste Nistru, cartea susnumitului bard aduce 
o atmosferă insuportabilă, un iz de propagandă silnică, o 
inspiraţie superficială, pornită din hrubele interesului, a laudei 
meschine, fără de care “tătucul” de la Kremlin nu putea să 
răsufle şi să rumege, ca pe o clae de fân, viitorul înnegurat 
al imensei Rusii. 

Totul pornea de la Stalin. în jurul lui gravitau toate. Nu 
era cântăreţ al ţărănimii acela care nu i-ar fi dedicat culegerile 
de poezii sau nu i-ar fi proslăvit bunătatea, faima, sbuciumul 
pentru ţară şi umanitarism, dragostea pentru aproapele... 

De aceea şi Zareşniac, entuziasmat de legendara figură 
a “iubitului” Stalin, scrie: 

Păşim noi cu fală 
Pe drumu-nflorit . 

Cât este de ghine 
La noi de trăit! 

De tine, părinte 
Şi tată, cântăm . 

Cuvintele tale 
Cu drag le-ascultăm! 

Cântăm cu iubire, 

Că veseli sân tem. 

Că Stalin ne-nvaţă 
Şi trai bun avem! 

(“Cântec pentru Stalin”, pagina 4) 

Sau: 

Ian te uită în grădină - 
Pomii înfloresc. 

Joacă, cântă şi bătrânii, 

Care-n tineresc. 

După ziua de hodină 
A munşi iubim; 

Pentru viaţa înflorită 
Stalin, mânţănim! 

(“în ziua de hodină“, pagina 18) 

Ca să vă daţi seama până unde merge cu impertinenţa sti¬ 
matul domn Zareşniac — impertinenţă care caracterizează pe 
toţi stihuitorii sovietici — mă voi opri, popas fugitiv, la poezia 
“Lui T.G.Şevcenko”. Din capul locului, autorul ne arată că: 
Multe poeme, chemând la răscoală 
Ai scris într-a nostru folos. 

Cu alte cuvinte, necăjitul poet ucrainean, care a luptat 
pentru o Ucraină liberă, care a dorit salvarea poporului 
ţinut în robie şi flămânzit, ar fi fost “comunist” sau şi-ar fi 
irosit trandafirii unei vieţi nemiloase pentru cauza proleta¬ 
riatului inuman. Uită Zareşniac, uită cu desăvârşire că popo¬ 
rul ucrainean trăia în mizerie, că vroia să devină liber, că 
descătuşarea era unicul lui vis? Uită că fiecare răzvrătire, 
bolşevicii o potoleau în valuri de sânge, în deportări şi temniţe 
grele? 

Cum atunci se încumetă să spună că Taras Şevcenco a 
scris “într-a nostru folos’*! Cum de-i strigă: 

Eşi din mormânt pe-o minută, pe două, 

Din Kanev, din locu slăvit, 

Eşi şi-i vede mândra viaţă şei nouă 
în sa tu bogat înflorit. 

Nu ne miră. De fel. Ci ne măreşte dispreţul faţă de 
orice lucrare de-a lor, faţă de orice vers — cuib de infecţie 
şi minciună revoltătoare! 

(Transnistria, nr. 14, 27 octombrie, 1941) 

“LUI STALIN TĂŢI ÎI MÂNŢĂNIM_” 

Avem dinainte, pe masa de lucru, n-rul 1 (1 ianuarie 
1939) al searbedei reviste Octeabri, “Organul comitetului 
organizaţional a scriitorilor sovietici din RSS Moldoveneas¬ 
că ", tipărită la Tiraspol, cu caractere ruseşti, in editura 
Soţialisticina Moldavia (Moldova socialistă). 

La cea dintâi răsfoire, s-ar crede (dacă n-am băga de 
seamă mutrele lui Stalin-Lenin şi învechita formulă comu¬ 
nistă, ce te sfidează de pe copertă: “Proletari din toate ţările, 
uniţi-vâ!’) că suntem posesorii unei puternice tribune literare, 
menită să ridice necăjita moldovenime transnistriană pe 
culmile gloriei eterne... 

S-ar crede, accentuăm noi, deoarece realitatea e cu totul 
alta: crudă, dezamăgitoare, tristă. Aceeaşi realitate cu care 
ne-am obişnuit de mult. De care te izbeşti la orice pas făcut. 
Pe care o afli în manualele şcolare, în cărţile de povestiri şi 
versuri, pretutindeni unde atotputernicia bolşevică a dictat. 
Ce-i interesa pe ei, stăpânitorii acelui haotic complex de 
popoare, că literatura ajunsese o marfă de tarabă; că arta, 
altădată fala Rusiei, nu mai avea nici un Dumnezeu, nici o 
valabilitate, nici un sens universal, fiind înlocuită, pur şi 
simplu, cu meschinele înfiripări propagandistice? 

Românii dintre Nistru şi Bug, care, deşi întemniţaţi, 
deşi exilaţi, s-au arătat vrednici de strămoşii lor, rezistând 
şi păstrându-şi obiceiurile şi credinţa, trebuiau să-şi intoxice, 
cu de-a sila, sufletele mari cât Ucraina, citind slovă străină, 
slovă putredă şi artificială ca şi însuşi răsăriteanul imperiu. 

Iată, bunăoară, articolul de fond, care deschide Octeabri, 
revista scriitorilor sovietici: “15 ani fără Lenin, pe calea 
leninistă în loc de a fi o rază de lumină, de odihnă lăuntrică, 

în loc de a te ridica peste mediocritatea cotidiană, peste fluc¬ 
tuaţiile efemerului, fiece rând, anapoda aruncat, te înfundă 
într-o băltoacă de gânduri ignobile, într-un verbalism sec şi 
arogant, specific condeierilor din “paradisul roşu”. 

Spicuim la întâmplare: “Lenin a murit, dar el trăieşte 
în inimile truditorilor patriei socialiste şi în toată lumea. 
Lenin a murit, dar lucru lui Lenin trăieşte şi triumfează, 
triumfează leninismul!” (Reproducem întocmai scrisul de 
limba pe care a oficializat-o regimul comunist în RSS Moldo¬ 
venească, n.n.) 

O albă bucată, foarte interesantă, de “literatură" este 
şi “Jurământul tovarăşului Stalin”. Nu putem trece cu 
vederea nici “Amintirea despre dânşii n-a murit (Aniversarea 
a douăzeşia din ziua uşiderii lui Karl Libknecht şi Rozei 
Luxemburg)”. 

Aceasta, pentru ca iubuţii noştri cititori să se edifice 
întru ale scrisului bolşevic, unealtă josnică, pusă în slujba 
interesului şi a crimei. Căci e o crimă fără seamăn ca să calci 
peste simţămintele curate, peste tot ce are sfânt şi înalt un 
popor, îndopându-1, în schimb, cu aberaţiile, cu nălucirile 
tale, cu visurile irealizabile care numai ţie îţi aparţin. 

Poezia a fost hărăzită cu acelaşi sumbru destin. Poate 
prea sumbru. Fiindcă muzele şopteau la urechile stihuitorilor 
doar osanale mieroase în cinstea “tătucului”, doar “fericirea” 
şi “belşugul” (vai, ce belşug!) poporului rus, care astăzi îşi 
face cruce la toate ungherele, că războiul îl scapă de robia 
Satanei. 

S.Moţpan, la pagina 43, publică următorul prinos: “ Lui 
Stalin tăţi îi mânţănini'. Cele şase rânduri de la urmă sunt 
nespus de hazlii şi e bine ca să fie cunoscute: 

“Săraşii traiu au prefăcut 
Din trai amar în trai avut. 

Sân tem conduşi de un om mare - 
Lui Stalin tăţi îi mânţănim! 

Că Stalin este-a nostru soare. 

Cu dânsu vesel noi trăim!” 

Ne miră din cale-afară, cum de au putut să fie admise, 
atunci, frumoasele versuri în nopţile de vară , iscălite de 
V.Barcari — cele mai bune din cuprinsul revistei-, care nu 
pomenesc nici de Stalin, nici de colhozuri, nici de “armia 
bolşevică 4 \ 

“Noaptia lină, noaptia caldă 
Tot pământul a-mbrăcat. 

Mândre-s nopţile de vară; 

Şeriu larg e înstelat ... 

Cântă păsări în grădină. 

Abureşte vântu-nşet. 

Vezi, răsare luna lină 
Dintre lanuri şi brădet.” 

Ne miră, totodată, şi cele câteva poezii populare — 
“narodnişe”, zic ei, pe care le publică la sfârşitul numărului 
M.Oprea şi despre care redacţia spune: “Noi nu ne apucăm 
să facem analiza cânteşelor estia, dar vrem numai să 
subliniem însemnătatea folclorului, cânteşelor şi povestirilor 
narodnişe, care ne ajută a învăţa trecutu...” Ne oprim aici. 
Da, folclorul transnistrian e de o însemnătate colosală şi nu 
numai că “ne ajută a învăţa trecutu”, dar ne scoate în 
evidenţă sufletul nealterat al moldovenilor, comoara lor de 
gânduri şi simţiri, care n-au putut fi înfrânte, schimonosite, 
înlăturate, cu tot opresul, cu toate vicisitudinile... 

(Trananistria, nr. 12, 13 octombrie, 1941) 

“LIMBILE DE FOC” 

în falanga promotorilor scrisului transnistrian — destul 
de anemic şi lipsit de pecetea unei autenticităţi valabile, care 
să poată răzbate dincolo de hotarele ţării de baştină — tânărul 
Nistor Cabac, alături de poeţii S.D.Dumitraşcu şi V.Barcari, 
ocupă un loc de frunte, căutând să ridice, atât cât l-au ajutat 
puterile, artificiala literatură dintre Nistru şi Bug, încăpută 
pe mâna iudeo- comuniştilor şi sortită, de la început, unui 
eşec fără margini. 

De străinii, veniţi de aiurea şi cu veleităţi dictatoriale 
în ce priveşte diriguirea slovei moldoveneşti, nu mai vorbim. 
Nu căutăm să le judecăm aportul lor negativ de o grosolană 
obrăznicie, nici să le descifrăm sensurile strădaniei lor oculte, 
prin care voiau să dinamiteze, să înăbuşe întreaga spiritua¬ 
litate românească din Transnistria lui Duca-Vodă, pentru a 
introduce mai uşor virusul nebuniei bolşevice, otrava unor 
credinţe diabolice. 

întrucâtva au reuşit. Dar cum? Rezultatele experienţei 
celor 23 de ani de “paradis sovietic” — în care momelile 
linguşitoare sau pumnul ce nu-ţi dădea răgaz să-ţi dezvălui 
adevăratele simţăminte, jucau un rol deosebit — s-au arătat 
nule şi numai cei trimişi la şcoli superioare (o minimă parte) 
au putut fi convertiţi, dacă putem numi convertire operele 
lor searbăde, închinate traiului fericit din U.R.S.S., Secerii 
şi Ciocanului. 

Cert este, însă, că poporul, anonima masă de jos, răbdă¬ 
toare şi neclintită, a rămas aceeaşi. Sufletul n-a fost în 
stare să i-1 cumpere tovarăşii moscoviţi, cu toată propagan¬ 
da şi cu toţi banii azvârliţi cu nemiluita. Viitorul apropiat 
ne va arăta că renaşterea , vântul totalei primeniri, de acolo , 

din ţărănime va porni, de la umbra vetrelor peste care flutură 
astăzi luceafărul biruinţei româneşti. 

“Limbile de fod' ale lui Nistor Cabac întăresc spusele 
noastre şi scot în evidenţă roadele unei atari experienţe de o 
izbitoare inutilitate. Poetul — care e la celălalt capăt al artei 
pure — nu ştie să cânte decât false binefaceri comuniste, 
glorificând un regim inuman, putred şi distructiv. Afară de 
2-3 scăpărări poetice de reală valoare (Exemplu: “Surâde vesel 
soarele-între nouri/ Şi-i muşcă el, îi face rupţi, zdrenţoşi” 
sau “Soarele râde şi seamănă ore” sau “Tractorul cu şelele 
grase/ sloboade prin buzele vinete fum”), celelalte versuri 
sunt moarte, prozaice şi împestriţate de lăudăroşenii comu¬ 
niste, ca următoarele strofe din “Leliţa Maria’\ 

O, vara aceasta a fost bolşevică, 

Ea multe grăunţe în snopi ne-a adus, 

Iar lângă recolta înaltă, voinică. 

Leliţa Maria mai este un plus. 

Ea-n toată minuta a fost de atacă 
Şi între snopi ca o mamă a fost! 

Ea are purcică, ea are o vacă 
Şi pâne destul a primit din colhoz. 

Volumaşul despre care vorbim, tipărit în 1934, la Editura 
de stat a Moldovei, sub directa supraveghere a poeţilor 
Lehtţir şi Goldenberg, cuprinde zece “poezii”, toate referindu- 
se la fabrici, colhozuri, mitraliere, calea sovietică, partid 
genial, roşia câmpie, proletari, etc. Ne vom opri la “Draga 
primăvară crezând că vom avea fericita bucurie de a scăpa 
de propaganda sovietică, mă rog, că în sfârşit vom putea 
gusta farmecul unui pastel. După ce întâi ne spune: 

Iarbă rece, cu zăpadă, 

A sosit la noi în prag. 

Suluri dalbe stau pe stradă 
Şi sub roate se desfac, 

autorul sare la strofe de acestea: 

O, drăguţă primăvară. 

Vino repede-n colhoz. 

Despre tine noi aseară 
Hotărâre nouă-am scos: 

Să ne-ajuţi în semănare 
Grâne-n câmp să ne sădeşti. 

Să-mbrăzdăm masivul mare 
Şi cu noi tu să trăieşti. 

Primăvară bolşevică 
Comsomolu-i şeful tău. 

Pregătirea-ţi e voinică — 

Bat fierarii în Hău! 

Lipsind sufletul sau, mai bine zis, întunecându-1, iată 
ce “comori” au putut căpăta bolşevicii. Iată cu ce au voit să 
îmbogăţească literatura moldovenească transnistriană. Mai 
încape vreo îndoială de mărimea “idealismului” lor şi a 
intenţiunilor perverse? 

Transnistria se scutură astăzi de pâclele trecute, aştep- 
tându-şi cântăreţii adevăratelor ei comori... 

(Transnistria, nr. 16, 10 noembrie, 1941) 

O REVISTĂ PENTRU TINERET 

Pe masa de lucru am colecţia întreagă a revistei literare- 
sociale Scânteia leninistă din anul 1936, care apărea la Tiraspol, 
o dată pe lună şi avea drept redactor răspunzător pe Baraveţchi. 
Acest “Organ al Comitetului Regional al ULCTU şi Corn. Nor. 
de Instrucţie din RAUM” contribuia enorm de mult la educaţia 
comunistă a generaţiei tinere, a pionerilor şi elevilor, din care 
se recrutau, mai târziu, conducătorii şi camarazii politici, 
stâlpii de bază ai statului bolşevic. 

Cine sunt tinerii pioneri? Iată ce explicaţie găsim într- 
un articol din numărul 11: “Tinerii pioneri sunt acei copii 
care, uniţi în grupe, făuresc din sine oameni sănătoşi, învă¬ 
ţaţi, culţi, devotaţi cauzei lui Lenin-Stalin, cu voinţa ne¬ 
clintită, demni de a fi schimbul comsomoliştilor şi membrilor 
de partid. în măsura puterilor lor, tinerii pioneri ajută 
partidului şi komsomolului de a organiza şi educa în spiritul 
comunist pe copiii sovietici”. 

Citind rândurile care urmează cu atenţie, o să vă puteţi 
da seama de felul educaţiei primită de aceşti pioneri şi de 
rezulttele ei dezastruoase, în ce priveşte domeniul intelectual, 
domeniul care cere muncă, destoinicie şi dragoste fără 
margini în toate. Cum să progreseze cultura sovietică, cum 
să depăşească efemerul, când stăpânii imensului conglomerat 
de popoare nu-şi băteau capul decât cu propaganda şi 
uneltirile, când la şcoală se propovăduia ura şi anarhia, 
când se făceau întreceri între tineri puşcaşi, iar sufletul era 
trecut cu vederea, când se scria: “Noi vom ajuta şi pe alţi 
copii, ca şi ei să însuşească tehnica militară. Noi trăim 
lângă graniţă şi de aceea sarcina fiecărui pioner este să 
înveţe a împuşca exact” 

Nu e de mirare, deci, totala dispreţuire a frumosului, a 
moralului, această întoarcere la primitivism şi bestialitate, 
atenţia pe care o arată faţă de “trăgătorii dibaci”, lipsa de 
cultură serioasă şi multe altele. Şi-apoi, la dreptul vorbind, 
ce lucru bun putea să răsară în Rusia, când mintea tuturor 
comuniştilor frământa gânduri războinice, când fiecare 
muncitor visa să cucerească universul? Tineretul era îndopat 
cu atari cuvinte: “Noi, copiii din ţara sovietică, iubim marea 
noastră patrie. Sân tem gata să dăm pentru dânsa totul, iar 
dacă va trebui, vom da şi viaţa. Din tinereţe ne călim corpul 
nostru, dezvoltăm în vine îndrăzneală, prietenie, insistenţă, 
adică calităţi de luptaş al Armatei Roşii. Studiem arta de 
tragere şi fiecare din noi luptă ca să devină puşcaş voroşilovist 
tânăr.” 

Despre literatură nici nu mai vorbim. Căzută pe mâna 
tuturor nechemaţilor şi străinilor, departe de a ajunge la 
un nivel superior de artă, ea se reduce doar la imnuri şi 
osanale pentru Stalin, “binefăcătorul” norodului; doar la 
poezii de felul acesta, clocotind de ură şi răzbunare (citez 
fragmentar): 


Se topeşte noaptea rourată, 
Ziua-ncet se naşte între frunzi, 

Iar sub talpa tancului se vaită 
Iarba-n văi şi florile pe munţi. 

Merg oştenii în pohoddeparte, 
Cum au mers în anii de război. 
Simt şi văd vigoare mare, frate, 
Care-acuma bântuie în noi! 

Nu vini, Japonie bătrână. 
N-arunca pasat de plumb, în vânt. 
Robii tăi au scânduri şi ţărână 
Ca să-ţi facă-n Tochio mormânt! 

(N.Elenescu “Pedestrimea roşie') 

Sau “Basarabia” de Dumitru Stoica: 

Eu stau la mal, mă uit la Nistru, 

Şi tristă inima-mi este. 

Eu simt pe cela mal amarul: 

O, câte fete şi femei, neveste 

Şi toţi, flăcăi-bărbaţi de seamă 
Se zbat în lanţul boerimei! 

Ca şi malul de aramă 
îi apasă birul, piatra crizei. 

Şi azi şi mâne îi aşteaptă: 

Tot foame, biciul de jandarm. 


Va izbucni în flacără vr-odată 
Şi ţara liberă va fi! 

Acolo, însă, unde sovieticii se întrec pe sine, sunt min¬ 
ciunile cu care au dus de nas masa compactă a poporului de 
jos, naiv şi credul, pe care le-au pus în circulaţie cu un 
diabolic meşteşug. Astfel, în Scânteia leninistă (n-rul 3, 
martie 1936) aflăm că “elevii din Basarabia trag foame”, 
iar “sărăcia este atât de mare, că toate strângerile acestea 
(adică: făină de grâu, păpuşoi, zahăr, etc.) nu sunt în stare 
să hrănească măcar a suta parte din cei adulţi şi copiii 
flămânzi”. în alt număr se publică o “scrisoare a unui copil 
din Germania”, care caută să arate pionerilor sovietici că 
“în Germania bântuie şomajul, prin oraşul nostru umblă 
sute de şomeri şi tatăl meu acum lucrează numai trei zile pe 
săptămână. El mai înainte a fost la închisoare”. Şi termină: 
“Eu voi lupta împreună cu tata, pentru ca Germania să 
devină sovietică cât mai repede.” 

Vă închipuiţi caraghioslâcul. Comentariile sunt inutile. 

(Transnistria, nr. 21, 17 decembrie, 1941) 

ORIENTĂRI 

în Transnistria, despotica stăpânire comunistă s-a lovit, 
chiar dintru început, de o mare rezistenţă, de o vigurozitate 
autohtonă nebănuită, de o uriaşă spiritualitate românească, 
etern valabilă, cu rădăcini adânci în tradiţie şi în duhul 
renăscător al Neamului. Strâns legaţi de pământ şi de 
milenara credinţă străbună, moldovenii plaiurilor noastre 
răsăritene au rămas — cu toată plictisitoarea propagandă 
bolşevică — aceeaşi: drepţi, neşovăielnici, senini; absenţi 
atât în faţa minciunilor, cât şi a momelilor, dispreţuind 
temniţele şi moartea. 

Literatura, prin care au încercat să convertească, întru¬ 
câtva, norodul dintre Nistru şi Bug, era lipsită total de 
sâmburele autenticului şi nu pornea de la brazdă, de la 
doină, de la suflet. Falsă, amorfă, tendenţioasă, era mai 
mult o unealtă în mâna conducătorrilor, un mijloc de a ţine 
în întuneric, într-o stare de primitivitate deplorabilă, pe 
vrednicii urmaşi ai lui Duca-Vodă. Proslăvea regimul. Ridica 
osanale tătucului Stalin. Condusă de minţi inconştiente, fără 
o cultură temeinică, stranie, cânta omorurile, tancurile, 
revoluţia. Cânta setea de sânge şi de răzbunare. 

Văzând că populaţia românească, singura băştinaşă, nu 
ia în seamă clocotul, frământările lor perverse, bolşevicii 
dezlănţuie satanic o aprigă prigoană, care aduce — scrie 
N.P.Smochină în studiul “Institutul de cercetări ştiinţifice 
din Republica Moldovenească**, 1938 — şi urmărirea oricăror 
publicaţii româneşti: “Operele scriitorilor români sunt 
interzise, iar cele de prin bibliotecă stau sub lacăt, deşi 
dispoziţiunile recente au decretat adoptarea clasicilor 
naţionali. Multe popoare ca cele din Republica Careliană, 

Azerbaidjană, Armeană, etc., au introdus, în consecinţă, 
clasicii finlandezi, turci sau armeni. Moldovenilor, însă, li 
s-a interzis, dându-li-se în schimb clasicii ruşi, în traducere”. 

•k * -k 

Spre care ţărmuri va porni literatura transnistriană de 
mâine? Unde va ajunge? Deocamdată se află într-o fază 
embrionară. Dibuie. Şi are de trecut nenumărate obstacole. 
Totuşi nădăjduim, întrezărind la orizont îmbucurătoare per¬ 
spective. Fiindcă transnistrienii sunt oameni de vaste posibili¬ 
tăţi şi resurse creatoare. Sunt de o unică bogăţie interioară. 
Sunt muncitori. Nu cunosc influenţele venite de aiurea şi 
dăunătoare bunului mers al literaturii. Nu cunosc răutatea. 

La ţară, acolo unde e matca celor mai sănătoase pur- 
cederi, stau neexploatate imense zăcăminte folclorice. Să se 
pornească de jos. Deoarece inima poporului — departe de 
compromisuri şi superficiale năzuinţi — bate vulcanic, în 
ritmul întregii suflări româneşti. Să se pornească de la 
caracterul specific naţional, de la vâna de viaţă, profund 
umană, a poeziei ţăranului nostru de peste Nistru. 

în scurt timp, perseverând, se va ajunge la o treaptă de 
creaţie superioară. Literatura va fi un complex fericit al 
geniului transnistrian. Va purta, ca pe o mândrie, pecetea 
autohtonismului. Va vibra de curată simţire românească. 
Va aduce o netăgăduită mireasmă, un aport din viaţa spiri¬ 
tuală a naţiunii. Viaţă nouă. 

(Transnutria, nr. 22, 25 decembrie, 1941) 

LIMBA NOASTRĂ 

La primul Congres naţional de pe pământul Transnistriei, 
ţinut la Tiraspol în ziua de 17 decembrie 1917, s-a cerut din 
partea reprezentanţilor norodului moldovenesc, între altele, 
împlinirea următoarelor dorinţe sfinte: a) Să se ridice şcoli 
în limba poporului băştinaş şi cu caractere latine; b) Slujba 
bisericească să se facă, de asemenea, în limba moldovenească; 
c) Judecătorii să judece în limba moldovenească, având legi 
traduse pentru ei anume; d) Doctorii să nu fie străini de 
limba fruntaşă a provinciei dintre Nistru şi Bug. 

Cu alte cuvinte, în acel falnic început de redeşteptare 
naţională, transnistrienii, conştienţi de originea lor naţională 
şi de drepturile lor istorice, au căutat, într-o orecare măsură, 
să scuture jugul străin, să păşească spre o viaţă mai bună, 
să înlăture valul de întuneric şi să aprindă, pe firmamentul 
meleagurilor noastre orientale, candela limbii moldoveneşti, 
a graiului autohton, păstrat din moşi strămoşi ca o comoară 
de preţ. 

îşi dădeau seama, cu toţii, că un neam poate merge 
împotriva celor mai crâncene adversităţi numai prin păstrarea 
limbii; că un neam trăieşte prin limba lui proprie şi nu 
printr-un grai de împrumut; că, altfel, îţi pierzi rădăcinile, 
contactul spiritual cu comunitatea din sânul căreia faci parte 
şi te înstrăinezi. 

Bolşevicii ce-au urmărit, însă, în decursul celor 23 de 
ani de diabolică stăpânire, dacă nu înstrăinarea prin limbă 
a moldovenilor din Transnistria? Cunoscând prea bine năzu¬ 
inţele româneşti ale supuşilor lor din stânga Nistrului, cât 
şi dorul de emancipare al acestor îndârjiţi stâlpi ai latinităţii, 
conducerea slavo-bolşevică vroia distrugerea completă a limbii 

româneşti şi îndepărtarea ei din şcoli şi din instituţiile 
publice. în ce fel? Stâlcind-o, schimonosind-o. Trâmbiţând 
în lumea întreagă o sfruntată minciună: că limba moldove¬ 
nilor este cu desăvârşire deosebită de cea a fraţilor din 
dreapta Nistrului, fiindcă românii şi moldovenii sunt două 
popoare deosebite. 

Pentru a ajunge la un liman favorabil cauzei lor nefaste, 
pentru a adăuga o “biruinţă" în plus la politica lor de oprh 
mare a naţionalităţilor, filologii bolşevici au făcut o mare 
descoperire: transnistrienii nu vorbesc dialectul moldovenesc, 
ci au pur şi simplu o limbă Independentă. Aceeaşi descoperire 
s-a putut constata şi în Basarabia, după 28 iunie 1940, 
când aceeaşi “savanţi” sovietici au forţat Impunerea dialec¬ 
tului moldovenesc basarabean drept o “limbă independentă". 
Puţin îi interesau justele afirmaţii ale scriitorului rus T. de 
Pauly, care înaintea lor s-a convins că “limba română vorbită 
în Basarabia este aceeaşi ca în Moldova”. Deci moldovenii, 
basarabenii şi transnistrienii vorbesc o limbă comună, fiind 
fraţi de acelaşi sânge. 

E interesant, totuşi, că bolşevicii, deşi aveau în faţă 
folclorul transnistrienilor (care este oglinda fidelă a simţă- 
mintelor lor româneşti şi are atâta asemănare cu folclorul 
din restul ţării), s-au complăcut în apele celor mai stranii 
neadevăruri, numai ca scopul lor josnic de cotropire să se 
poată înfăptui. 

Să ascultăm o doină, cântec smuls din inima chinuită, 
dar răbdătoare a ţăranului transnistrian, şi vom vedea că 
orice român, din orice colţ al pământului românesc, o înţelege, 
o simte, o îndrăgeşte. Să colindăm câteva sate de peste Nistru 
şi să stăm de vorbă cu moldovenii locului. Rămânem uimiţi 
de frumuseţea limbii, care s-a păstrat neştirbită şi ale cărei 
cuvinte sunt în întregime de origine latină. 

Scriitorul rus Kruşevan o spune răspicat, de altfel: 
“Rudenia apropiată a limbii moldoveneşti cu limbile de 
rădăcină latină, îndelunga aşezare aici a legiunilor romane, 
însuşi numele de “Rumâni” (Romani) nu lasă nici o îndoială 
de originea acestui neam de la popoarele romanizate, care 

locuiau Moesia şi Dacia lui Traian, şi de la coloniştii romani. 
Ei vorbesc o limbă latină stricată. Limba lor a păstrat mai 
multă originalitate din limba veche romană, decât chiar limba 
italiană". 

Mai este nevoie de vreun alt comentariu? 

(Trananistria, nr. 65, 29 octombrie, 1942) 

TRANSNISTRIA 

Te simt cum creşti în mine, auroră, 

Cum zămisleşti neliniştilor proră, 

Cum pui pe fiecare amintire 
Un strop fugar din sfânta ta iubire. 

Spre care zodii visul să te crească? 

Vreau cântecul şi stepa românească. 

Vreau să-ţi cutreier largurile blonde, 

Ca nişte mari corăbii vgabonde. 

Şi într-o zi de toamnă-apropiată 
Ţi-oi strânge-n braţe zariştea bogată; 

Pământul plămădit din dor şi oasă 
L-oi preschimba în falduri de mătasă. 

Şi-apoi în suflet te-oi piti pocladă, 

O, ţara mea de vifor şi baladă, — 

Şi te-oi purta-n peregrinări deşarte 
Pân’ dincolo de viaţă şi de moarte! 

(Transnistria , nr. 3 , 11 august, 1941) 

NOAPTE PE BUG 

Sunt numai eu şi cântecul aici. 

Dau zvoană-n noapte greieri şi pitici. 

De peste Bug, cădelniţează stepa; 
în gând mi-apare umbra lui Mazepa. 

De unde vine-atâta pace, Doamne? 

Reminiscenţele se pierd în noi, ca nişte toamne, 

Şi-aici, sub zodia de mâini cu flori sublime, 

Sunt numai eu şi cântecul — sau, poate, nime... 

(Transnistria, nr. 10, 29 septembrie, 1941) 

AMURG LA TIRASPOL 

Şi-au scuturat salcâmii hlamida lor cu salbe. 

Mi-s visurile negre, mi-s visurile albe. 

Pe întomnata stradă trec prizonierii — turmă 
Şi drămuie-şi, tristeţea, lăstunii pe de urmă. 

Te voi chema din stepă, domniţa mea? De unde 
Să-ţi pritocesc, sub falduri, luminile profunde? 

Burează ca-ntr-o carte, cu amintiri uitate. 

Tiraspol. 5 Septembrie. Amurg. Singurătate. 

(Transnistria, nr. 13, 20 octombrie, 1941) 

RĂSĂRIT 

Primăvară-i. înmuguresc doruri pe Nistru, pe Bug, 

Iar caisul adună ţăndări de-azur în corolă. 

Amintirea mă cheamă înapoi, ca un tremur 

de stânsă violă. 

Istoria s-a înhămat, de dimineaţă, la plug. 

Veac tânăr urcă pe muchii de cremene-n soare. 
Subpământeană zbatere a strămoşilor mei. 

Aştept să răsară, din neguri, luceferii grei... 

— Ţara sau, poate, inima asta mă doare? 

(Transnistria, 6 iulie, 1942) 

PĂMÂNT MOLDAV 

Sub ceruri de moină 
Greu şerpuie drumul. 

Mă-ntunecă fumul 
Şi tremur. O doină, 

Un cântec de fată, 

Coboară pe ape. 

Aproape-i, aproape 
Istoria. Cată 

Din lumi neştiute 
O stea. Voievodul 
Doar ţărnă e. Rodul 
îmbrăţoşă ciute 

De aur. O nalbă 
Păleşte. Şi, verde, 

Prin ierburi se pierde 
A Bugului salbă... 

(Transnistria, nr. 37-38, 1942) 

CEAS TAINIC 

Pe Nistru e seară. 

Cad neguri bogate. 

O singurătate 
De plumb, mă-mpresoară. 

Hei, unde sunt, unde, 

Domniţele brune 
Şi vornicii? Spune! 

Tăcerea se-ascunde 

Prin scorburi şi geme. 

Greu huruie veacul. 

De aur, iatacul 
Cu falnice steme, 

Cu patimi şi vise 
în goluri dispare. 

E-aceiaşi uitare: 

Stăpânul ucis e. 

Şi neguri bogate 
Pe Nistru se lasă. 

Mi-e sufletul casă 
Şi singurătate... 

(Transnistria, nr. 53, 6 august, 1942) 

PIETRE DE HOTAR LA BUG 

în pofida tuturor greutăţilor aspre, în pofida obstacolelor 
şi a înverşunatei rezistenţe inamice, ostaşii români şi-au 
făcut datoria cu eroism şi abnegaţie, biruind. 

N-au dat înapoi. Nu ştiau ce înseamnă fuga şi laşitatea. 
Haiduci de cremene şi gând vulcanic, s-au luat la trântă cu 
destinul. Trebuiau să arate lumii capacitatea războinică a 
Neamului. Trebuiau să spele o ruşine, să rupă, pentru 
totdeauna, cătuşile unor nedreptăţi fără seamăn. 

Moartea, pământul şi apele, întinderea vastă de sub 
cerul Transnistriei, le-au fost prieteni şi hodină sufletească. 
Erau mândri, fiindcă slujeau un ideal sublim, o sfântă cauză. 

Hrisoavele colbăite de vreme stau mărturie temeiurilor 
noastre, statorniciei noastre până la Bug, până la hotarul 
răsăritean al Istoriei, ca nişte curcubeie de lumină. 

Jertfele dăruite veşniciei nu rămân zădarnice. Ele sunt 
pietre de hotar. Sunt pomada tămăduitoare a înfrângerilor 
trecute. Sunt fundamentul pe care vom clădi mâine, într-o 
nestăvilită exaltare, bătrâni şi tineri, Ţara cea nouă, Ţara 
nădejdilor şi a viitorului. 

(Transnistria, nr. 4, 17 august, 1941) 

SĂ SLUJIM TRANSNISTRIA 

Mergem acasă, pe pământul tainelor şi al făgăduinţei, 
la umbra vetrelor părăsite. Anii de bejenie, de crudă şi 
insuportabilă adăstare, rămân in urmă, însângeraţi, ca nişte 
amintiri inutile. 

Trecutul nu ne mai doare. Viaţa de zbucium nu ne mai 
înspăimântă. Suferinţa şi lacrimile ne-au întărit sufletele. 
Ne-au deschis ochii pentru zilele ce vor veni, zile de muncă 
neprecupeţită şi de totală dăruire. 

Transnistria este iarăşi a noastră. Transnistria, ţara 
holdelor, ţara doinelor, ţara dragostei şi a bunătăţii 
nemăsurate. 

Peste un milion de fraţi obijduiţi aşteaptă mântuirea, 
aşteaptă dreptatea istorică. Să le-o dăm. Fiindcă durerile 
lor sunt durerile noastre. Speranţele lor sunt speranţele 
noastre. 

Toate puterile, fiinţa totală, să ardă făclie imensă pe 
altarul Neamului renăscut. Să devenim celule vii, spirite 
creatoare, oameni de caracter. 

Să slujim Transnistria. Până la epuizare. Cu jertfa 
cuvenită sângelui vărsat întru ridicarea ei. Să facem, din 
înţelenitul ogor transnistrian, un colţ de rai, o binecuvântată 
Ţară Românească, având flăcăi voinici, gata oricând de luptă, 
de moarte şi de înviere. 

Aşa să ne-ajute Dumnezeu! 

(Transnistria, nr. 5, 25 august, 1941) 

ÎN SATUL LUI TOMA JALBĂ 

De două săptămâni cutreierăm într-una plaiurile 
Transnistriei, bogatele plaiuri moldoveneşti dintre Nistru 
şi Bug, cu fântâni răcoritoare la răspântii de drumuri, cu 
oameni paşnici şi primitori, care şi-au cultivat credinţa 
statornică în Dumnezeu şi Neam. 

Aceeaşi bunătate proverbială, acelaşi suflet curat şi 
darnic, aceeaşi inimă caldă, de pe fiecare meleag însorit, 
unde pasul României calcă astăzi, din nou stăpânitor, din 
nou poruncitor. 

în satul lui Toma Jalbă, sat mare şi frumos, înhorbotat 
cu grădini mirositoare, a trebuit să stăm mai mult, de parcă 
ne-ar fi îndemnat o voce lăuntrică sau cine ştie ce şoaptă 
tăinuită a Istoriei. A trebuit să prelungim popasul între 
gospodarii vânjoşi, cu vorbă molcomă, cronicărească, pe care 
greutăţile vieţii înstrăinate nu i-au putut înfrânge, nici 
îndepărta de vechile obiceiuri, de comorile spiritualităţii 
noastre. 

Da. Au nădăjduit. Toţi. Cu încăpăţinare. Cu o prometeică 
însângerare. Siguri de luceafărul apropiatei biruinţe. Au 
nădăjduit tăcând. Sfidând lacrimile. Sfidând nemernica 
asuprire rusească. 

Coşmarele, nălucile şi suferinţa au ştiut să le ascundă 
adânc, au ştiut să le prefacă, în urma oştilor dezrobitoare, 
în imnuri de slavă şi mulţumire, într-o năvalnică şi 
irezistibilă bucurie. 

O, inimă bună şi răbdătoare, inimă caldă, inimă trudită 
de ţărani, vom fi în stare să-ţi tămăduim rănile şi, ca unui 
părinte sfânt, să ţi le sărutăm? 

(Transnistria, nr. 8, 18 septembrie, 1941) 

VIEŢI DE LEGENDĂ 

Lângă tâmpla troienitei lor zbateri, lângă inima anilor 
irosiţi printre cântece şi inefabile ascensiuni, cerul transnis- 
trian îşi flutură luminile de argint şi poveţile. 

Sunt mulţi. Sunt tari. Aureolaţi de parc-ar scoborî din 
legendă vifornică, de pe înălţimile unor veacuri hotărâtoare. 
Slujitori ai credinţei străbune, neînfricaţi luptători, vârstnici 
păstrători de slovă şi rezistenţă daco-romană, bătrânii satelor 
de curând dezrobite sunt temelii de viaţă nouă, de nou destin 
românesc, crescuţi catapeteasmă între Nistru şi Bug. 

Ei ştiau prea bine că fericirea ţărănimii, fericirea pămân¬ 
tului ospitalier şi drag, aduce fericirea întregului Neam, 
aduce zori de redresare naţională. De aceea, fără crâcnire, 
sufletele lor au măcinat, zi şi noapte, gorgane de suferinţă 
mucenicească, oploşind, ca pe nişte nepieritoare comori, 
bunurile spirituale ale rasei noastre în Răsărit. 

N-au putut concepe imposibilul. N-au vrut să-l conceapă. 
N-au aşteptat nici o răsplată. Fiindcă nu erau legaţi de 
materie. Fiindcă se jertfeau unui viitor mai bun, unui ideal. 
Fiindcă ţara le era pe buze şuer şi doină. 

Moartea? Au primit-o ca pe un balsam. O descătuşare. 
Atâta tot. Un pas înainte. O victorie chiar. Eterna victorie 
a morţii. Eterna victorie a vieţii, care rabdă şi tace, care 
sângeră şi învinge... 

(Transnistria, nr. 9, 22 septembrie, 1941) 

ACUM ORI NICIODATĂ] 

A fost o încleştare uriaşă, o supraomenească destindere, 
acolo, la marginea de răsărit a sufletului daco-roman, pe 
pământul unde înfloreau, din nou, bucuriile şi libertatea, 
cinstea şi adevărul. 

Hotarele false, hotarele unei lumi despotice, s-au 
sfărâmat ca nişte năluciri ale trecutului, ca un blestem, 
neputând rezista elanului şi tinereţei, care fierbeau în sângele 
flăcăilor noştri dezrobitori, porniţi să iee cu asalt Istoria. 

Suntem mândri. Ne pot înţelege, oare, minţile scămoşate, 
părtinitoare? Suntem redute de cremene. Stânci de granit. 
Fiindcă am rămas aceiaşi. Mereu aceeaşi.Cu toată năpasta şi 
opresul ce ne-au înlănţuit. Cu toată vicisitudinea veacurilor. 

Nu, sufletele nu le-am vândut pe bani. Pe comodităţi 
efemere. Pe nemuncite comori. Sufletele noastre au ars can¬ 
delă de aşteptare la icoana unui viitor mai bun, la icoana 
unui viitor mai uman şi mai drept. N-au putut fi cucerite 
cu armele. N-au putut fi îngenuncheate cu executările. N- 
au putut fi înfrânte cu exilul. 

Am ştiut să răbdăm. Am ştiut să oploşim la piept, ca pe 
o pasăre Foenix, ca pe un pierdut talisman, siguranţa 
biruinţei finale. 

Astăzi, palmele crăpate de vânt şi ploi nu ne mai dor. Nici 
inimile. Astăzi ne-a învrednicit Dumnezeu să ne vedem visul 
cu ochii. Să salutăm, sărbătoreşte, luceafărul care a răsărit. 

Români! Acum ori niciodată. Vrem osemintele voievodale 
laolaltă. Vrem tricolorul pavăză pentru toţi. Vrem România 
mai sus. Mai mare... 


(Transnistria, nr. 10, 29 septembrie, 1941) 

PĂMÂNT SFINTIT 

în Transnistria, de la un capăt la altul, ca o imensă 
hlamidă, s-au statornicit legendele. Ocrotitoare. Inefabile. 
Mari. Legendele noului destin românesc. Legendele ascensiunii 
noastre în veac. 

Jertfa n-am precupeţit-o. Niciodată. N-am precupeţit, 
pe câmpurile de bătaie, sub şuerul infernal al obuzelor, 
dăruirea sublimă a cărnii şi-a sufletelor înfrăţite cu suferinţa, 
înfrăţite cu eroica adăstare. 

Martore ni-s paginile hrisoavelor colbăite de vreme. 
Martor ni-i pământul plămădit din oase, din dragoste de 
ţară şi lumini subterane. 

Peste Nistru, până hăt departe, dincolo de Bug, e numai 
olat moldovenesc. Numai ţărână moldavă. Sfânta şi imaculată 
ţărână. întru descătuşarea ei au luptat şi-au murit, cu 
zâmbetul pe buze, românii de pretutindeni, înfierbântaţi de 
un ideal comun: biruinţa cea mare. 

Trup din trupul Neamului sângera acolo, unde hoardele 
roşii au distrus, din temelii, orice urmă de civilizaţie. Unde 
bisericile stăteau ferecate. Unde norodul pravoslavnic nu 
mai avea nici o rază tămăduitoare. Unde Dumnezeu era 
scuipat şi huiduit. 

Ah, ţară a inimii, Transnistrie! în fiecare seară, 21 de 
ani, întruna, văduviţi de bogăţia plaiurilor natale, de 
bătătura copilăriei fără griji, te-am purtat în adâncul fiinţei, 
ca pe-o icoană, ca pe un maldăr de falnice visuri. Da, 21 de 
ani, întruna, nălucile însingurărilor noastre te-au chemat. 
Ţi-au strigat numele, Transnistrie. Numele şi drepturile 
tale. Istoria ta. Voevozii.(...) 

A noastră eşti. Numai a noastră. Te strecori cântec — 
în fibre şi creşti — dor, munte de dor, munte de cremene, 
Transnistrie, pământ sfinţit, fermecătoare grădină a sufle¬ 
tului moldav... 


(Transnistria, nr. 11, 6 octombrie, 1941) 

CRAINICII VIITORULUI 

în urma titanicelor lupte din Răsărit, meleagurile 
transnistriene, dezrobite de jugul umilitor al bolşevismului, 
răsuflă uşurate. Un soare nou, o viaţă nouă, de sublimă şi 
neîntrecută înălţare, clocoteşte sub fiecare brazdă reavănă 
moldovenească, în inimile tuturor fraţilor noştri, ţinuţi în 
întuneric şi obidă ani fără număr. 

Bucuria este mare. Nespus de mare. S-a întors Dumne¬ 
zeu. S-au întors sprijinul şi mângâierea ţărănimii. S-a întors 
dreptatea şi s-a făcut lumină. O lumină ce nu putea fi nicio¬ 
dată înfrântă de oarbele puteri ale Răului. O lumină plă¬ 
mădită din jertfă şi sânge. 

Zilnic, între Nistru şi Bug, ca o răzbunare a umilinţelor 
trecute, în dangătul melodios al clopotelor şi în duioasele 
cântări bisericeşti, are loc încreştinarea a sute şi mii de 
copii, în adâncul fiinţei cărora bestiile comuniste au căutat 
să infiltreze ura demonică împotriva cerului oblăduitor. 

Rezistenţa moldovenilor, tăcută şi demnă, le-au zădăr¬ 
nicit planurile. Pentru totodeauna. Ne-o dovedeşte entuzias¬ 
mul pe care îl găsim până şi în cea mai umilă colibă de 
ţăran. Ne-o arată, cu prisosinţă, pruncimea, fragedele vlăs¬ 
tare transnistriene, crainicii de mâine ai biruinţei totale. 

Ei sunt viitorul. Ei sunt nădejdea. Ei sunt ţara. Ţara 
visurilor. Ţara cântecului nostru. Sunt plămada neîntinată 
a suferinţei prin care au trecut, fără văicăreli, fără crâcniri 
şi lacrimi. 

Lor să ne prosternăm. Cu toţii. Fiindcă în tinereţea şi 
nevinovăţia lor stă fericirea neamului românesc. 

(Transnistria, nr. 12, 13 octombrie, 1941) 

GRÂIRE DREAPTĂ 

Trăim vremuri de sărbătoare şi glorie sfântă. De mari 
prefaceri sociale. De râvnite ascensiuni. Transnistria freamătă 
de la un capăt la altul, de la Moghilău şi până-n Odesa, ca o 
primăvăratică boare, ca un cais înflorit. Surlele biruinţei nu 
mai contenesc, de parcă tăriile cerului s-ar desface în ţăndări 
miraculoase, de parcă morţii căzuţi pe câmpurile de onoare 
şi-ar cere dreptul la viaţă. 

în această toamnă târzie, cu funigei şi aur destrămat, 
peste întinderi rupte din bătrâneşti letopiseţe, un ritm nou, 
colcăitor, vulcanic, musteşte din pieptul fiecărui bulgăre de 
ţărână, de sub lespedea fiecărui mormânt voievodal. 

Răsună dulcele, surghiunitul grai moldovenesc, astăzi 
voinic, stăpân, neîncătuşat. Răsună ca o răzbunare a umilin¬ 
ţelor şi a jugului. Ca o sublimă cucerire a destinului. 

Destul am răbdat. Destul ne-am ascuns lacrimile, măr¬ 
găritare, nălucile visurilor noastre imaculate, în străfunduri 
de suflet — zestre pentru viitorime, comoară şi zâmbet 
destoinic. 

Destul. Imperiul crimelor agonizează. Se prăbuşeşte — 
jucărie stricată şi falsă. Libertatea, eterna libertate ne surâde 
ca o mamă. Ne îndeamnă la muncă şi ne însufleţeşte. 

Şcoala românească, triumfătoare — şcoala simţămintelor 
alese şi a caracterelor granitice — îşi deschide porţile luminii, 
porţile credinţei în Dumnezeu şi în Neam. 

Fiii satelor moldoveneşti, toţi acei care vor să-şi adape 
sufletele în apa de cleştar a slovei latine, aleargă, entuziaşti, 
ca pentru împărtăşanie. 

învăţătorii, până ieri îndepărtaţi de la matca străbună şi 
puşi să lupte împotriva limbii de baştină, împotriva grăirii 

drepte, uriaşa bucurie şi-o înneacă în suspine şi în fremătătoare 
dragoste. Dragoste de frate. Dragoste, care este a pământului 
şi a noastră! 

Cum să le mulţumim? 


(Transnistria, nr. 13, 20 octombrie, 1941) 

VITEJIA DREAPTĂ BIRUIESTE! 

Nu. Nimeni nu ne poate nega pacifismul, largheţea 
sufletului ori amiciţia neîntinată. Deşi ne-am încleştat în 
viforoase zbateri. Deşi zăpada letopiseţelor noastre îmbujo- 
rează-se de sânge, de chiote şi sfârtecată carne, plămadă a 
veacurilor de trudă mucenică. 

Cultivând eroismul unui Ştefan cel Mare, cu inima cres¬ 
cută — fagure — peste voievodale întinderi, peste mănăstiri 
şi cetăţi, descurajarea, nourii negri şi lacrimile nu le-am 
ştiut oploşi la piept ca pe o pasăre fără nume, ca pe un 
pierdut talisman. Nu le-am ştiut apropia şi iubi. 

Iluminaţi de lăuntrice flăcări, descotorosiţi de haina 
materialismului şi a mediocrităţii, solidari visului de aur al 
Neamului, cărările noastre, întortocheate şi grele, au năzuit 
numai spre culmi şi spre soare. 

Vitregiile soartei, noianuri, s-au sfărâmat neputincioase, 
aidoma unor idoli de lut, în faţa bravurii, a jertfei ostaşului 
român, fecior al brazdei şi al credinţei întăritoare. 

Să fii viteaz! Să fii drept! Fiindcă vitejia dreaptă biruieşte 
oricum. Aşa ne cere conştiinţa şi aşa am rămas, chiar atunci 
când sub zidurile de beton şi de oţel ale Odesei, în ploaia de 
gloanţe, a trebuit să ne prefacem piepturile în platoşe de 
neînfrânt sau să ne logodim cu moartea, în vederea unei 
apoteoze eterne... 

Pentru ţară, pentru viitorul pământului dintre Tisa şi 
Bug, lăstunii tinereţii i-am irosit pe câmpurile de bătaie, pe 
toate crestele stăpânite de ghiara roşie. Pentru ţară, pe 
care o vrem puternică, poruncitoare, sângele a curs din 
belşug, înfrăţindu-se cu ţărâna şi oasele bătrânilor voevozi, 
ctitori de istorie şi de destin românesc. 

Ne-am făcut datoria. Ne-am făcut-o deplin. Tăcând. 
Sfidând întunericul. Sfidând oarbele puteri ale Răului. 

în urma noastră vorbesc faptele. Nu ura. Vorbesc vic¬ 
toriile. Umbrele strămoşilor care ne-au călăuzit paşii, 
oriunde. Pretutindeni. 

A fost odată. Aşa va scrie cronicarul de mâine despre 
leatul de azi. A fost odată o vijelie românească, triumfătoare, 
pe plaiurile româneşti ale Transnistriei. 

(Transilifltria, nr. 14, 27 octombrie, 1941) 

ISTORIA SE RĂZBUNĂ 

La Tiraspol, în acea zi de 17 decembrie 1917, se adunase 
multă lume, mult norod moldovenesc, venit din întreaga 
Transnistrie, ca să-şi desfacă baierile inimii şi să ceară noii 
stăpâniri moscovite dreptul la o viaţă naţională, mai destoi¬ 
nică, unirea pentru totodeauna cu ţara de baştină. 

A fost o sărbătoare măreaţă. Istoria însăşi, parcă, a 
luat parte la marea bucurie a Neamului. Fremăta văzduhul 
dintre Nistru şi Bug de iureşul românescului strigăt de 
descătuşare, iar voievozii atâtor lupte şi biruinţe n-aveau 
hodină în criptele lor ruginite de vreme. 

Peste cele câteva pete de cer siniliu s-au abătut, însă, 
nourii prăpădului, negri şi înspăimântători. Soarele nu mai 
apărea. în fiecare casă de moldovean iubitor de moşie 
părintească groaza cumplită îşi făcuse culcuşul. 

Sărăcia, deportările, moartea, iată pe scurt “paradisul 
roşu , cu care bolşevicii voiau să înşele omenirea şi să-i 
zdruncine bunul ei mers. Iată adevărata lumină a zbuciu¬ 
mului transnistrian. 

La începutul verii din acest an se dezlănţuie, ca prin 
minune, războiul germano-rus. Nădejdile încep să înflorească 
tremurătoare la unghere. Prin jertfă şi credinţă statornică, 
pământul gospodărit pe vremuri de Duca-Vodă îşi scutură 
jugul şi negurile. Viitorul lui stă în mâinile şi înţelepciunea 
noastră. 

Să fim oameni. Să ţinem seama de eroismul şi de sufletul 
larg şi bogat al Transnistriei. Moldovenii plaiurilor, întinse 
până la Bug, se redeşteaptă. Toţi vor să contribuie la fericirea 

Patriei. Suferinţa i-a întărit. învaţă din filele trecutului. 
Şi-s mândri că Istoria se răzbună... 

(Transnistria, nr. 21, 17 decembrie, 1941) 

SÂNGELE JERTFEI ZIDEŞTE 

Ultima zvârcolire, ultimul spasm sovietic de pe pământul 
mănoasei Transnistrii, s-a epuizat în faţa elanului şi tinereţii 
daco-romane, desăvârşind o legendă sacerdotală şi imorta¬ 
lizând o supraomenească virtute: jertfirea de sine pe altarul 
Patriei, în vederea binelui obştesc şi al salvării colectivităţii 
din sânul căreia ne-am ridicat spre soare şi spre Dumnezeu. 

Ce bogaţi suntem! Ce bogată este ţara aceasta! Ţara 
tuturor românilor. Ţara visurilor împlinitoare şi a nădejdilor 
pârguite. Avem morţi, cohorte de morţi — şi puţin înseamnă? 
Avem suflete dăruite morţii pentru o înviere . Pentru o mai 
nouă şi mai sublimă respiraţie europeană. 

Fiecare bulgăre, fiecare brazdă moldovenească strivită, 
te apropie de o inimă caldă şi primitoare, care a iubit şi a 
năzuit în viaţă culmi neştiute, care a bătut cândva în cadenţa 
întregului Neam, aidoma unui ornic miraculos. 

Fiecare doină, pe care o auzi zisă din fluer sau din 
frunză, în satele dezrobite, este dragostea de moşia străbună, 
înflorită — cântec — deasupra proaspetelor morminte ale 
celor mai buni fii, ce n-au precupeţit nimic pentru a satisface 
imperativele naţionale: descătuşarea şi reîntregirea . 

Sângele jertfei zideşte. Zideşte, peste păcatele de ieri şi 
peste sărbătoarea bucuriei de astăzi, viitorul de aur al Româ¬ 
niei de mâine. 


(Transnistria, nr. 15, 3 noiembrie, 1941) 

SE FACE ZIUĂ 

în Transnistria, în ţara nădejdilor pârguite şi a dragostei, 
întunericul a pierit. Se face ziuă. Se luminează după atâtea 
nelegiuiri şi blesteme, după atâtea întemniţări şi omoruri, 
prin care bolşevicii vroiau să “atragă", de partea lor, pe 
paşnicii pământeni ai ţinuturilor româneşti răsăritene. 

Un soare nou, de viaţă renăscută, străluceşte măreţ pe 
firmamentul acestui veac de fulgerătoare ascensiuni, pe 
altarul căruia ne-au ars simţămintele şi piatra granitică a 
celor mai nepătate virtuţi. 

Moldovenii, până nu demult slujitorii unor lifte păgâne 
şi duşmănoase, îşi scutură de pe umeri povara nălucirilor 
trecute — parcă întregul balast al anilor de opresiune mos¬ 
covită — şi, entuziasmaţi din cale-afară, salută dezrobitoarele 
flamuri tricolore, ca pe nişte soli ai dreptăţii istorice de¬ 
finitive. 

Graiul românesc nu mai are oprire. Nici slova, plămadă 
a minţilor luminate şi binevoitoare, care le oblojeşte rănile 
sufleteşti, pricinuite de satrapii lui Stalin şi le deschide 
ochii asupra adevărului şi a binelui etern. 

Doina, cântată pătimaş de către ţăranul transnistrian, 
la chindii, sub pavăza luceafărului de argint, ori noaptea, 
pe luncă, potopit de doruri fără nume, astăzi îşi colcăie, 
nestăvilită, orcanele imensei bucurii în noua organizare a 
provinciei dintre Nistru şi Bug, trecută prin foc şi sabie şi 
eliberată, pentru vecie, de hidra uralo-altaică. 

Bucură-te, popor transnistrian! Se face ziuă. O zi mare. 
O zi aşteptată şi dorită cu înfrigurare. 

(Transnistria, nr. 18, 24 noiembrie, 1941) 

SUB PAVĂZA CRUCII 

Am umblat pe drumurile transnistriene, netămăduite 
încă deplin de pe urma cruntului război de dezrobire şi 
multă lume, dornică de o viaţă liberă şi omenească, nădăj- 
duitoare în zilele care vin, şi-a mărturisit — copleşită de 
vedeniile trecutului — marea bucurie a redobândirii drep¬ 
turilor noastre istorice. 

Transnistria îmbracă haine împărăteşti şi-şi scutură 
înneguratele poveri comuniste, mocnind o revoltă sublimă, 
cu ochii fulgerând soare şi culmi. Adevărata fericire inundă 
fiinţa paşnicilor moldoveni dintre Nistru şi Bug, ca o lumină 
tămăduitoare, care le oblojeşte rănile şi ungherele încăpătoare 
ale bunătăţii lor proverbiale. 

O credinţă statornică şi uriaşă i-a ţinut drepţi şi neşovă¬ 
ielnici îh faţa nenumăratelor torturi şi înlănţuiri, având ca 
scop final: destrămarea şi pervertirea completă. O credinţă 
pornită, parcă, de la plug şi brazdă, izvorâtă din măduva 
pământului, din luminoasele subterane ale iubirii, le călăuzea 
paşii şi le cimenta voinţa în toate. 

Nu şi-au lepădat bătrâneştile legi. N-au vrut să ştie de 
mârşavele sfaturi ale păgânilor. Ci, încrezători în apropiata 
biruinţă a Crucii, cu sufletele pline de rouă dumnezeiască, 
au perseverat şi au izbândit. Viitorul, de acum înainte, nu- 
i mai înspăimântă. Sunt oameni. 

Viaţa religioasă, altădată prigonită, e în toiu. Pretu¬ 
tindeni planeză un duh de primenire, o atmosferă caldă şi 
trecută prin filtrul purificator al suferinţei. Sub pavăza 
sfintei Cruci, solidari şi demni, românii transnistrieni 
aşteaptă porunca Tronului. Porunca Neamului reînviat. 


(Transnistria, nr. 20, 10 decembrie, 1941) 

CRĂCIUNUL NOSTRU 

în acest an al slavei şi al biruinţei, al sfărâmării cătuşelor 
umilitoare, ne-a hărăzit bunul Dumnezeu pretutindeneasca 
bucurie a celui dintâi Crăciun românesc în Transnistria, 
voevodala provincie moldavă de la soare-răsare. 

Lerui Ier... Peste imaculate întinderi, din adâncimile 
pământului dezrobit, creşte cântecul, iureşul vifornic al unei 
triumfale sărbătoriri. Creşte, aidoma unui alean tămăduitor, 
dorul de viaţă omenească. Dorul de viaţă profund creştină. 
Aşa cum au moştenit-o din moşi-strămoşi, prin noianul 
aprigelor veacuri opresoare. 

Am învins. Naşterea Domnului vine să încunune puterea 
noastră de rezistenţă în faţa torturilor duşmane, în faţa 
deportărilor şi a crimelor. Este răsplata — unică în frumu¬ 
seţea ei — a suferinţei incomensurabile, pe care am ştiut a 
o zăgăzui cu demnă seninătate. Fiindcă n-am fost îngenun- 
ghiaţi, deşi am căzut în genunchi. Fiindcă am înfruntat, cu 
fruntea sus, întunericul necunoscutului, apocalipticul con¬ 
glomerat de forţe adverse. Fiindcă ne-am luat de piept cu 
viaţa şi am prefăcut în imnuri perturbătoare toate coşmarele. 

De cine să ne temem, când sufletele noastre prea des 
încercate, dospeau numai dragoste, numai nădejde? Când la 
fiecare pas simţeam ocrotitoare umbra Atotputernicului? 
Când eram uniţi şi tari? 

Ei , bezbojnicii lui Stalin, sângerosul despot al veacului 
XX, au preferat, în oarba lor demenţă, comoditatea, lenevia, 
negativismul. Noi, plini de fulgere şi idealuri măreţe, am 
ales lupta şi răsadul jertfei. Ei nu credeau în nimic. Noi 
ţineam, fără şovăire, drumul dreptei credinţe, drumul 
creştinismului. 

De aceea bat astăzi clopotele, de la un capăt la altul. De 
aceea peste întreaga Transnistrie, peste rănile şi bucuriile 
noastre, bat clopotele. Şi-i noapte. Noaptea în care s-a născut 
Mântuitorul. Noaptea care vesteşte zori noi. O lume nouă. 
O ţară nouă. 

(Transnistria, nr.22, 25 decembrie, 1941) 

ÎNVIEREA NEAMULUI 

După o viaţă amară şi crudă, după 24 de ani de stăpânire 
comunistă, Transnistria sărbătoreşte învierea Mântuitorului 
şi, odată cu ea, descătuşarea norodului moldovenesc pentru 
totdeauna. 

Bat clopotele bucuriei. Bat clopotele renaşterii şi ale 
triumfului. E, parcă, un festival împărătesc, de unică 
proporţie, închinat Neamului şi gliei, un festival la care 
participă dreptatea istorică şi lumina împăciuitoare a Cerului. 

Drumul Golgotei transnistriene, drumul atâtor însânge- 
rări şi neomenoase oprelişti, a trebuit să ducă — oricum — 
la un liman izbăvitor. Acolo unde soarele eternităţii vindecă 
rănile şi răsplăteşte credinţa statornică. Pe piscurile biruinţei 
definitive. 

Cu toate pornirile duşmane de a distruge sufletul, de a 
înstrăina inima răbdătoare şi bună a ţăranului, cu toate 
puşcăriile şi gloanţele bolşevice, an de an Hristos, Fiul lui 
Dumnezeu, învie în fiecare cătun moldovenesc, pentru 
mântuirea mult aşteptată a colectivităţii obidite dintre Nistru 
şi Bug, pentru o nouă şi creştină orânduire a pământului 
voievodal. 

Astăzi negurile dispar şi se arată zorile. Astăzi suntem 
puşi sub scutul ţării de baştină. Astăzi sărbătorim Sf.Paşti 
laolaltă cu întreaga suflare românească. Aşa cum cer datinile 
bătrâne. 

... în Transnistria a înviat Hristos. Şi cine, oare, nu-L 
simte, nu-L vede, nu-L aude, binecuvântându-ne? 

(Transnistria, nr. 35—36, 5 aprilie, 1942) 

